
UFO’er og rumskibe i Skive ... 

af Ole J. Knudsen 


I dagene fra cirka 13. til 19.’ august 1976 afholdt 
SUFOI i samarbejde med Skiveegnens Er¬ 
hvervsråd Danmarks indtil nu største og bedste 
UFO-udstilling i anledning af Skive bys 650-års 
jubilæum. 

Når jeg skriver »cirka 13. august«, skyldes 
det at åbningstidspunktet var lidt flydende - til 
stor forbavselse for et par journalister fra 
Jyllands-Posten, som dukkede op til det offent¬ 
liggjorte åbningstidspunkt og fandt mig cirka 
halvt færdig med opsætningen af udstillingen. - 
De tog det pænt! 

Forsinkelsen skyldtes dels begyndervanske¬ 
ligheder i forbindelse med et så stort og uprø¬ 
vet arrangement, og dels at jeg troede, de an¬ 
vendte plancher var bløde nok til tegnestifter. 


Skive Handelsskole med godt blikfang over 
indgangen. 


Det var de ikke, og det kostede cirka 1000 de¬ 
koratørstifter, en nedslidt hammer og mindst to 
tommelfingre. Dette skal også tjene som und¬ 
skyldning og forklaring til de besøgende som 
måtte have følt sig generede af, atdet i høj grad 
var en »arbejdende udstilling« de første dage. 

Udstillingen fandt sted på Skive Handelssko¬ 
le, i et lille hjørne af et lokale på størrelse med 
en fodboldbane, hvor man med store plader af 
møbelplade kan opbygge undervisningslokaler 
efter behov. 

Motto for udstillingen var »Rumskibe i Skive«, 
valgt som en parallel til en bådudstilling tidlige¬ 
re på året, med titlen »Skibe i Skive«. Et af for¬ 
målene med arrangementet var selvfølgelig at 
sælge og gøre opmærksom på SUFOI’s materi¬ 
aler, og salget gik da også ganske godt med de 
billige ting. På et af billederne ses Deres ud¬ 
sendte medarbejder iført én af de nyfremstille- 

de SUFOI-trøjer. Emblemet er blåt, med bog¬ 
staverne »SUFOI« i rødt og trykt på hvide bo¬ 
muldstrøjer, og i modsætning til de fleste T- 
shirts med påtryk er disse kogeægte i farverne. 
Der er efter udstillingen nogle trøjer tilbage i 
numrene 10 år, og størrelserne 34, 36 og 38 til 
kun 25 kroner pr. styk plus forsendelse på 5 
kroner pr. sending. Hvis der blandt medlem¬ 
merne (eller andre) er interesse, kan man be¬ 
stille trøjer hos ekspeditionen eller hos mig, og 
bliver salget og interessen tilfredsstillende, vil vi 
lade fremstille trøjer også i de almindelige her¬ 
restørrelser. 

Udstillingen bestod af i alt 53 plancher i 
100x198 cm med udvalgte emner fra UFOIogi- 
en. Det første man mødte var en lille velkomst 
og orientering om udstillingen af formanden, 
Flemming Ahrenkiel. Derefter en orientering 
om foreningens virke, om rapportbehandling 
og om nogle udvalgte rapporter med lokalt til¬ 
snit. 

Maarups observation fra Haderslevegnen 
blev indgående behandlet i fotos, modeller, 
tegninger og i et lille særtryk af UFO-NYT’s arti¬ 
kel med observatørens egen beretning. Der var 



Udstillingens chef - med trøje - under den dybe 
(og tunge) tallerken. 

Her ses bl. a. Maarup-plancherne og noget af 
detektor-hjørnet. 

stor interesse for disse særtryk, og jeg måtte 
rekvirere flere. 

Til benefice for pilfingre og teknisk interesse¬ 
rede var opstillet en række UFO-detektorer af 
nyere dato, blandt andet den meget avancere¬ 
de, men ikke særligt følsomme Alfa Mark II, ud¬ 
lånt af konstruktøren Jan Steen Sørensen, Ben¬ 
sø Print. 

Detektorhjørnet var nok den mest besøgte 
del af udstillingen, på godt og ondt: Mange var 
imponerede over det meget »avancerede« ud¬ 
styr, men desværre foretog en enkelt gæst en 
lidt for indgående undersøgelse af en Geiger¬ 
tæller (omtalt i sidste nummer af UFO-NYT) og 
punkterede et Geiger-Miiller-rør til 700 kr., og 
vedkommende »glemte« desværre at efterlade 
navn og adresse, hvilket belastede udstillin¬ 
gens økonomi stærkt. 

Vi tilstræbte at lægge udstillingens niveau 
højt, både hvad angår billed- og tekstkvalitet. 
Dette bevirkede for det første en del fornuftige 
spørgsmål, og for det andet at en del menne¬ 
sker formodentlig nu går rundt og er meget im¬ 


En lille del af udstillingsområdet - med den 
kommercielle afdeling i baggrunden. 


ponerede over alt det vi har forstand på i SU- 
FOI! 

Også den mere kommercielle side af UFO- 
problemet blev taget op; fra lakridspastiller og 
kantklippere til græsplæner, over modetøj og 
FUFOS som sponsor for et fodboldhold, til 
grammofonplader og UFO-film. Man kan jo 
mene hvad man har lyst til om denne handels¬ 
mæssige udnyttelse af emnet, men i hvert fald 
er der efterhånden kun få mennesker i Dan¬ 
mark, som ikke har hørt betegnelsen »UFO« - 
selv om man så måske tror det er bukser og ik¬ 
ke »Tallerkener« det drejer sig om. Det er i pa¬ 
rentes bemærket sket flere gange at teen¬ 
agere har forsøgt at bestille skjorter og bukser 
på SUFOI’s telefoner. 

Midt i lokalet fandtes en udstilling af samtlige 
dansksprogede UFO-bøger til dato, udlånt af 
Dansk UFO Center i Thisted, hvorfra også man¬ 
ge andre materialer blev stillet til rådighed. I 
baggrunden sås en matglasskærm, hvorpå der 
hele tiden blev vist lysbilleder, nye og gamle, 
gode og dårlige mellem hinanden - for at give 
de besøgende en fornemmelse af det yderst 
brogede billede, UFO-sagen i sin helhed udgør. 
Desuden afspilledes SUFOIs to bånd over højtta- 

ler i lokalet, og dette bevirkede at båndene blev 
totalt udsolgte. 

Også udenlandske rapporter blev fremlagt. 
For eksempel omtaltes Rex Heflins billeder, 
spøgelsesraketterne, Astronautobservationer, 
B-57fotoet, Lubbock-lysene, Mantell-sagen, 
ballonparkbillederne fra 1959, Uri Geller og 
George Adamski som eksempler på påståede 
kontaktpersoner, og Trinidade-observationer- 
ne. 

Det sværeste under udarbejdelsen var at be¬ 
grænse sig, og selv med de forholdsvis mange 
plancher var det nødvendigt at udelade mange 
gode ideer og muligheder, men nogle af tinge¬ 
ne vil måske blive virkeliggjort ved fremtidige 
udstillinger. Udtalelser fra mange af de besø¬ 
gende tyder dog på at balanceakten er lykke¬ 
des nogenlunde, i hvert fald var den overvejen¬ 
de del af kritikken positiv. 

En UFO-udstilling uden en smule astronomi 
eller rumfart er for mig helt utænkelig, og den 


- en af de gæster, vi gerne havde set, men som 
ikke kom. I hvert fald ikke i åbningstiden! 
(Udtænkt af Henrik Pedersen) 


første Viking-landing på Mars skete så betids, 
at planchen om »Liv i Rummet?« blev stærkt 
præget af denne begivenhed. 

SUFOI-Svendborg gruppen og efterforsk¬ 
ningsafdelingen stillede scrapbøger med avis¬ 
udklip og en del fotokopieret kildemateriale til 
rådighed, og dette blev fremlagt på et »læse- 
bord« sammen med vore bøger i opskåret 
stand, og det var en idé til efterfølgelse. Mange 
tog sig et lille pusterum for at se på de gamle 
udklip, og flere »blev hængende« i flere timer 
for at studere det interessante materiale. 

Som nævnt behandledes problemerne om¬ 
kring kontaktpersonerne, om end kort og kri¬ 
tisk, og også andre lidt kontroversielle emner 
havde fået plads, selv om der ind imellem nok 
var en del ting som ikke helt er i overensstem¬ 
melse med »SUFOI’s linie«, og skulle nogen føle 
sig stødt af det tager jeg det helt på min kappe. 
Jeg fik frie hænder til at udvælge og udarbejde 
udstillingen, og den er nok mere et udtryk for, 
hvad jeg finder interessant i UFO-problemet, 
end den er en programerklæring fra SUFOI. 
Som et eksempel på et emne lidt ude i periferi¬ 
en (som måske alligevel en dag viser sig atvæ¬ 
re helt centralt!) kan jeg nævne en planche med 

titlen »VAR NISSERNE ASTRONAUTER?« - 
ment som et lille hip til en kendt schweizisk ho¬ 
telejer. Problemet kunne måske også formule¬ 
res som »Hvem flyver med vore gravhøje?«! 

Mange af udstillingens gæster spurgte for 
sjov, om vi nu også havde en rigtig flyvende tal¬ 
lerken at vise frem, og det havde vi skam! - 
endda efter manges mening den eneste rigtige 
flyvende tallerken. Modellen er fremstillet af 
tidligere Karl Hansen, tidligere Store Heddinge, 
i massivt masonite og blikplade, og den vejer 
så meget, at enhver fornuftig ufonaut ville gå 
over til flade tallerkener. 

Der var endnu mange flere som skulle næv¬ 
nes og takkes for hjælp og vejledning, men her 
skal blot nævnes Valby Antikvariat, som midt i 
flytteroderiet var så venlige at låne os en stor 
kasse udenlandske ufobøger til fremlæggelse 
og gennemsyn. 

Til min forbavselse ville man fra kommunens 
side have opkrævet en entré på to kroner, men 
da arrangementet i UFO-NYT var annonceret 
med fri entré blev det aftalt at medlemmer kom 
gratis ind. Det totale besøgstal i løbet af ugen 
var omkring 400, inclusive en del skoleklasser, 
som fik et lille grundforedrag om UFOIogi. 

Det noget lave besøgstal skyldes nok delvis 
at Handelsskolen ligger to kilometer uden for 
byen, så kun virkeligt interesserede kom. 

Tirsdag aften havde vi arrangeret offentligt 
foredrag, det vil sige oprindelig var det lagt til 
fredag den 13. på Skive Gymnasium, men man 
havde glemt at fortælle mig, at tid og sted var 
ændret lokalt til tirsdag på Handelsskolen. På 
trods af denne forvirring kom der cirka 120 til¬ 
hørere, hvoraf en del viste stor interesse. Skulle 
enkelte af UFO-NYT’s læsere være gået forgæ¬ 
ves efter annonceringen af foredraget i UFO¬ 
NYT, beder jeg dem, i hvert fald ikke at skælde 
mig ud for det. 

Hele udstillingsarrangementet gav et mindre 
underskud, men med nytegnede medlemmer 
og den reklamefor SUFOI, som fulgte med, tror 
jeg det balancerer så nogenlunde. Desuden har 
vi nu en smule erfaring i hvordan man skal gøre 
forannoncering og udsendelse af plakater mere 
effektiv, og vi har selve udstillingsmaterialet, 
som kan anvendes senere. 

Der har allerede været forespørgsler om at få 
udstillingen i 1977, så vi håber at også flere af 
bladets læsere kan komme til at se udstillingen. 
Den er det værd. 

OleJ. Knudsen 


Telefonisk 

- Må en beskeden, men dog lysvågen 
nattevægter i København, spørge, om 
der er givet uigendriveligt bevis for, at 
der findes UFO’er, De véd disse mystiske 
flyvende objekter? 

- Nej. 

- Er der bevist, at de ikke eksisterer? 

- Nej. 

- Nåh, det glæder mig. Da jeg netten 
til mandag stod i en fabriksgård i Valby, 
futtede en eller anden stærkt lysende 
genstand frem og tilbage over tagryg¬ 
gen. Jeg kender nattelivet ud og ind, in¬ 
tet er mig fremmed. Jeg har aldrig hallu¬ 
cinationer. Var naturligvis fuldstændig 
ædru. Må jeg spørge: Hvad i alverden 
skal man tro? 

- Beklager, vi har intet svar. 

- Det anede mig. Så har jeg altså blot 
at holde min kæft for ikke at blive til grin. 

Dag til dag, 

Politiken 13. okt. 76. 


Jamen, naturligvis gjorde vi Politiken 
opmærksom på SUFOI’s eksistens, og at 
vi tager den slags henvendelser aldeles 
alvorligt og arbejder seriøst med sådan¬ 
ne observationer. 

løvrigt fortalte vi Politiken, at den se¬ 
neste Gallupundersøgelse viste, at ca. 15 
millioner amerikanere mente at have ob¬ 
serveret uidentificerede flyvende objek¬ 
ter. 

Så på den baggrund behøvede en 
stakkels nattevægter fra Valby altså ikke 
at føle sig alene og helt til grin. 

Ole Henningsen 

28. marts 1974, kl. ca. 21.10 - V /2 minut 
Syd for Kragerupgård, 4200 Slagelse 
Vest75°-Øst 15° 

Observationen, der er et par år gammel, men 
først optaget i august måned 1976 af E. Truel- 
sen, er ganske interessant, idet den muligvis 
kan kædes sammen med en anden observation 
fra marts 1974. (Ref. UFO-NYT 4 - 1975 side 
137) 

Den i UFO-NYT refererede observation 
mangler desværre den nøjagtige dato, idet ob¬ 
servatøren kun mindes, at det foregik i marts 
1974. Observationsstedet var 4180 Sorø, over 
Akademigrunden kl. ca. 21.00. Objektet for¬ 
svandt mod vest. Observatøren fra Slagelse 
beretter: 

Jeg kom kørende fra Ruds-Vedby mod Sla¬ 
gelse, da jeg lige over mig så noget, som jeg 
først troede var en stor stjerne. Jeg rullede si¬ 
devinduet ned for bedre at se, og da opdagede 
jeg, at stjernen flyttede sig. Jeg standsede hur¬ 
tigt bilen, slukkede lygterne og stoppede moto¬ 
ren, steg ud af bilen, og lige oppe over mig i 
trætophøjde passerede et stærkt pulserende 
objekt. Det var lydløst, og jeg vil nærmest be¬ 
skrive det som en fyrværkerisol. Jeg stod og 
betragtede det, til det forsvandt bag en klynge 
træer ca. 300 meter ude på marken. 

Observatøren fortæller videre, at han ringede 
til en svoger, som bor nær observatøren. Svo¬ 
geren kunne fortælle, at han havde set det 
samme, dog på en afstand af 500-1000 meter 
og fra en anden vinkel. Begge forklarede, at ob¬ 
jektet var stærkt lysende gul-orange og helt 
lydløst. Objektet bevægede sig i ryk. 

Observatøren fortæller også følgende: 

Hvorfor jeg tror at det må være et Ufo er, at 
hvilket andet kan bevæge sig i så lav højde 
(25-30 meter) uden at frembringe nogen lyd, og 
med et sådan lys? Men jeg mener ikke det var 
større end ca. 1 meter i diameter. 


Sidst i august 1975, kl. 22.00 - 15 minutter. 

5600 Fåborg 
Nord 30 9 -Nord 30° 

Observatøren og et vidne kørte fra Dyreborg til 
Fåborg. Under denne tur opdagede de ude 
over fjorden to mærkelige gullige lys, nærmest 
som lanterner, der lyste konstant; lysene for¬ 
svandt lige så pludselig, som de kom til syne. 
Observatøren fortæller videre: 

Da vi var kommet hjem, kastede jeg et blik ud 
over fjorden og så da seks lysende objekter på 
linie, men i retning mod nord. Objekterne skif¬ 
tede farve. Efter ca. 15 minutter svandt de plud¬ 
seligt bort. Jeg har siden talt med flere, der den 
samme aften har gjort lignende iagttagelse. 
Retning og tidspunkt passer også. 

Observatøren fortæller, at objekterne tilsyne¬ 
ladende stod lige over Svanninge Bakker, 5 til 6 
km fra ham. Objekterne skiftede i farve fra gult 
til rødt til grønt. 

16. december 1975, kl. 22.50 - 10 minutter. 

5000 Odense 
Syd 70° - Nord 20° 

Jeg var ude på terrassen for at lufte min hund. 

Da jeg beundrede den skønne stjernehimmel, 
så jeg »Ufoerne«. Jeg bemærkede førsten stor, 
klart pulserende stjerne, der stod stille, da jeg 
først så den. 

Pludselig bevægede den sig og blev fulgt af 
en mængde »små« i lange striber på begge si¬ 
der. Min søster, der var på besøg, tilkaldte jeg,' 
og hun kan bevidne mit udsagn. 

Observatøren fortæller, at objekterne var 
hvide; det store skinnede klart, de små lidt sva¬ 
gere. Observatøren mener der har været ca. 20 
små objekter. 

17. december 1975, kl. 16.30 - 20 minutter 
4200 Slagelse 

Nordnordøst lidt over horisonten - Øst lidt over 
horisonten. 

Rapportøren samt et vidne iagttog i ca. 20 mi¬ 
nutter et stort objekt i trætophøjde i en afstand 
af 800-1000 meter. Objektet, der beskrives 
som mørkt, var tilsyneladende lydløst. 

Rapportøren fortæller: 

Så ud ad vinduet og opdagede objektet, som 
bevægede sig meget lavt og ganske langsomt. 
Objektet havde bagtil en række skarpt aftegne¬ 
de hvide felter og i midten et stort rødt pulse¬ 
rende lys. Objektet var udstyret med hvad der 
lignede en art vinger eller finner. Objektet fulg¬ 
te i begyndelsen en række træer og begyndte 
så at gå frem og tilbage. De hvide lys forsvandt i 
begyndelsen af observationen. 


A 



Rapportøren blev opmærksom på objektet 
på grund af de hvide lys (felter). Objektet for¬ 
svandt mod øst. 


4. januar 1976, kl. 06.40 - få sekunder. 

4200 Slagelse 

Syd - Øst 

1 UFO-NYT nr. 3-76 side 105 er omtalt en ob¬ 
servation optaget af Ejner Nielsen fra 4623 Ej¬ 
by. E. Truelsen har optaget en rapport fra sam¬ 
me dato og tidspunkt. Observatøren er spar¬ 
som med oplysninger, men fortæller dog: 

Ved arbejde med min traktor søndag morgen 
så jeg et objekt, stærkt lysende, to gange med 
få sekunders mellemrum. 

Objektet, der jagttoges i en afstand af 
600-700 meter, havde en diameter på ca. 6-8 
meter. Objektet var ellipseformet og fløj med 
en hastighed på ikke over 100 km/t. 

16. januar 1976, kl. 19.07 - 2 minutter. 

8220 Brabrand 

Syd lige over horisonten - Vest lige over hori¬ 
sonten. 

Rapportøren, der har flyvecertifikat, fortæller: 

Jeg sad i stuen, da min datter gjorde mig op¬ 
mærksom på et objekt uden for vinduet. Jeg så 
et skarpt-hvidt objekt med en svag strålekrans 
flyve lavt forbi på baggrund af bakker med skov 
på den anden side af Brabrand Sø. Dvs. at af¬ 
standen max. har været 2000 m, og højden ikke 
over 300 meter. Objektet fløj hele tiden lavt og 
forsvandt i vestlig retning i horisonten. Objek¬ 
tets hastighed var konstant, og ret lav, jeg vil 
anslå den til 180-200 km/t. 

Sammenlign denne observation med obser¬ 
vationen i UFO-NYT 4-76 side 151. 

5. juli 1976, kl. 20.40 - 30 minutter 

Vejen mellem 5672 Nr. Broby og 5683 Hårby 
Sydøst - Vest 

Rapportøren, der er medarbejder ved Fyns Ti¬ 
dende, fortæller: 

Den 5/7 mellem kl. 20.40 og 21.10 kom vi i bil 
kørende i retningen Nr. Broby-Hårby, da ob¬ 
jektet pludselig og uden lyd af nogen art viser 
sig på aftenhimlen, der endnu er blå og helt 
skyfri. Solen er i øvrigt ved at gå ned. 

Min kone fører bilen og ser også fænomenet. 
Huse og trækroner kommer mellem objektet 
og bilen, og da himlen igen er overskuelig, er 
objektet igen synligt som vist på fig. A. 

Fænomenet, der har form som en vifte med 
et stærkt lysende punkt forneden, ændrer ef¬ 
terhånden form og er til sidst en lysende vand¬ 
ret svævende genstand, der langsomt forsvin¬ 
der ud over Assens og Lillebælt. . . 

Rapportøren har haft henvendelse fra to an¬ 
dre personer, hvor tidspunkt, retning m.v. er 
sammenfaldende. Han har desværre ikke note¬ 
ret disses navne og har glemt både navn og 
adresse på vidnerne. 

I det ene tilfælde er vidnet ornitolog og har 
netop sin kikkert i brug. Han oplyser, at han ser 
et lysende center, hvori »ligesom to tallerkner 
står på højkant (tallerkenerne ligger ikke i hin¬ 
anden, men mod hverandre!!!!)«. 

5. juli 1976, kl. 22.40 - 10 minutter 
Flyvestation Ålborg, 9000 Ålborg. 

Østsydøst 5° - Syd 60° 

Ålborg Stiftstidende bragte d. 6/7-76 følgende 
artikel: 

»Militær vagthavende så fire UFO’er nær Fly¬ 
vestation Ålborg. 

På Flyvestation Ålborg havde man i aftes fire 
observationer af UFO’er, uidentificerede flyven¬ 
de objekter. 

Vagthavende assistent på flyvestationen O. 
H. Christiansen oplyser, at man omkring kl. 
22.30 fik en meldingfraen mand i Støvring om, 
at han havde set en lysende genstand i luften 
over Frejlev. 

- Vi kunne også se det, og lidt senere så vi 
noget længere vestpå, men det har muligvis 
været en stjerne, siger O. H. Christiansen. 

Der var ikke noget sikkertsporaf objektet på 
radarskærmen, men vagthavende assistent 
oplyser, at man mener at kunne bestemme af¬ 
standen på den første observation til et stykke 
syd for Frejlev, mens det var umuligt at anslå 


genstandens højde. Det er udelukket, at der var 
tale om fly. 

Den tredje observation på flyvestationen fo¬ 
retoges kort efter de to første. En lysende gen¬ 
stand passerede pladsen med stor fart fra vest 
mod øst, og observationen passer med obser¬ 
vationer, der lidt senere er foretaget i Østersø¬ 
en. 

UFO nummer fire passerede pladsen kort ef¬ 
ter. Det kom fra vest og foretog umiddelbart 
over pladsen et skarpt drej mod nord. Der var 
ingen lyd i forbindelse med objektet, men det 
udsendte et pulserende lys. Også dette objekt 
bevægede sig med stor hastighed. 

Piloterne i to jagerfly, der var i luften under 
de første observationer, kunne ikke se objek¬ 
terne, og brændstofbeholdningen tillod dem ik¬ 
ke at fortsætte observationerne. På flyvestatio¬ 
nen udelukker man, at den flyvende genstand 
kan være det meteor, der sent i aftes faldt ned i 
Jammerbugten.« 

Ålborggruppen er i øjeblikket i gang med en 
større undersøgelse af sagen, og der er senere 
kommet flere vidner, hvis oplysninger nu skal 
konfereres med de oplysninger flyvestationen 
har givet. Hvis der kommer afgørende nye 
oplysninger, vil jeg vende tilbage til observatio¬ 
nen i et senere nummer. 


Et abonnement på UFO-NYT 1977 
- også en god julegave-idé! 

5. juli, 1976, kl. 23.17 - 3 minutter. 

Utterslev Mose, 2400 København N V 
Nordøst 55° - Nordøst 10° 

Rapportøren fortæller: 

Kl. 23.15 gik min forlovede og jeg en tur langs 
Utterslev Mose med vores hund. Mod nordøst 
observerede vi et rødt lys, der henholdsvis 
tændte og slukkede igen. På dette tidspunkt 
var månen ved at gå ned i sydøstlig retning. 

Kort efter det røde lys’ forsvinden blev him¬ 
len oplyst af et kraftigt lysglimt. Da vi vendte os 
og så mod nordøst, observerede vi en stærkt 
lysende gul skive, med en diameter større end 
månens. Den gik lodret ned mellem træerne, 
og der var ingen lysstribe efter den. 



Desforuden fortæller rapportøren, at der ikke 
hørtes en lyd under observationen, objektet var 
ca. 25 øre stort målt mellem tommel- og pege¬ 
finger i udstrakt arm. Objektets farve var nær¬ 
mere betegnet lys citrongul. 

5. juli 1976, kl. 22.40 til 6. juli kl. 01.00 
Søværnets Operative Kommando (S.O.K.) 8000 
Århus 

Østsydøst - Vestnordvest nedslag. 

For vagthavende officer på S.O.K. blev natten 
mellem den 5. og 6. juli en travl tid. I løbet af ca. 
2V2 time modtog vagthavende 27 meldinger ved¬ 
rørende et objekt, som observeredes over 
store dele af Danmark. 

SUFOIs alarmcentral og rapportcentralen gik 
heller ikke ram forbi, idet begge centraler på 
samme tidspunkt og i dagene derefter modtog 
en strøm af henvendelser, ca. 60. Der var en 
enkelt henvendelse fra 4600 Køge, men også 
fra Sverige (Småland) kom der meldinger. De 
fleste meldinger er fra Midt- og Nordjylland 
samt Nordsjælland. 

Grundet de første meldinger, der lød på nød¬ 
raketter fra et skib i havsnød, var både S.O.K. 


og ti politikredse i alarmberedskab. Samtidig 
underrettede Skagen, Lyngby og Blåvand Ra¬ 
dio alle skibe i området om at holde udkig efter 
eventuelle skibe i havsnød. 

Alarmberedskabet blev aflyst, da telegrafi¬ 
sten på et norsk skib oplyste, at der var tale om 
et meteornedslag i Jammerbugten, nogle kilo¬ 
meter fra det norske skib. Telegrafisten oply¬ 
ste, at meteornedslaget nemt kunne forveksles 
med en nødraket. 



Foto af meteor, fotograferet i dagslys d. 10. au¬ 
gust 1972 i Utah, USA. 


S.O.K. har anslået meteorets kurs til kom¬ 
mende fra øst-syd-øst gående i retning mod 
vest-nord-vest, for endelig at forsvinde i Jam¬ 
merbugten. 

Angående meteorets tidsmæssige forløb, 
størrelse, hastighed, højde og nedslagsvinkel 
har S.O.K. ingen sikre oplysninger. 

I såvel meldingerne til S.O.K. og SUFOI er 
der visse fælles træk, idet de fleste meldinger 
karakteriserer meteoret som: 

En rød raket/objekt (et overvældende flertal), 
4 røde raketter, orange raketter (lys), blågrøn 
raket, grønne raketter (lys - objekter), gult ly¬ 
sende objekt. Nogle enkelte har anvendt beteg¬ 
nelsen meteor og UFO. Der er ikke rapporteret 
om lyd i forbindelse med observationen. 

Meteoret blev også observeret fra Sydnorge, 
og den norske presse har omtalt meteoret i vid 
udstrækning. 

12. juli 1976, kl. 19.30 - 15 sekunder. 

Femø, 4930 Maribo 
Sydøst 30° - Sydøst 30° 

Observatøren beretter følgende: 

Jeg sad ved stranden på Femø og så ud over 
vandet i retning sydøst. Pludselig opdagede jeg 
en ret stor, aflang genstand på himlen. Den var 
meget tydelig, idet aftensolens (som stod mod¬ 
sat på himlen) stråler blev kastet tilbage fra 
»metaloverfladen« - således som man også kan 
se det ved flyvemaskiner - men på grund af 
størrelsen og den manglende lyd og manglen¬ 
de kondensstriber slog det mig, at det ikke 
kunne være en flyvemaskine. Den fløj i retning 
fra nordvest mod sydøst, og jeg fulgte den me¬ 
get tydelig i ca. 10-15 sekunder, indtil kursen 
førte genstanden ind bag en lille sky. Jeg var 
spændt på at følge den, når den kom ud af sky¬ 
en igen, men jeg så den ikke mere (en flyver af 
denne størrelse ville man kunne følge et langt 
stykke på den anden side afskyen), og det vir¬ 
kede mærkeligt. Skyen opløstes efterhånden 
og forsvandt fuldstændig, så himlen blev klar. 

23. juli 1976, kl. 20.15 - 15 minutter 
Vestborg Fyr, 8791 Tranebjerg, Samsø 
Sydsydvest 30° - Sydsydvest 30° 

En fyrmedhjælper ved Vestborg fyr beretter føl¬ 
gende: 

På vej over til vagtstationen fra fyrtårnet så 
jeg to blændende hvide lyskugler tæt ved hin¬ 
anden. Jeg skyndte mig over i vagtstuen for at 
observere dem i kikkert 10x80. 

Objekterne sås som to kæmpestjerner over 
havet mellem Samsø og Nordfyn, lige under 
skylaget; de havde ingen vedhæng af nogen 
art. 

Det var betagende at se på dem et kvarters 
tid. 

S.O.K. Korsør blev underrettet straks. 

Objekterne forsvandt pludseligt i skylaget. 

Fyrmesteren og dennes familie var vidner til 
den sidste del af observationen. S.O.K. oplyser, 
at der på det pågældende tidspunkt ikke be¬ 
fandt sig flyver eller helikopter i området. Rap¬ 
portøren oplyser, at skylaget lå i ca. 3000 me¬ 
ters højde, og han anslår afstanden til objekter¬ 
ne til ca. 8.000 meter. Objekterne lyste nær¬ 
mest sølvskinnende. 

26. juli 1976, kl. 23.40 - 3 minutter 

4600 Køge 

Syd 50° -Øst45° 


Rapportøren observerede et nålehovedstort, 
blåligt-hvidt objekt, da han stod i sin have og 
betragtede stjernehimlen. Han fortæller: 

Objektet kom sydfra; først bedømte jeg det til 
at være en satellit på grund af dets rolige fart og 
konstante lys. I zenit fortog objektet en kursæn¬ 
dring, idet det i en flad bue drejede direkte mod 
øst, hvor det forsvandt ud af syne. Lyset blev 
svagere og svagere. 

Rapportøren blev i haven en tid endnu efter 
denne hændelse; senere iagttog han flere sa¬ 
tellitter og et utal af stjerneskud. Den første ob¬ 
servation havde intet tilfælles med disse obser¬ 
vationer, alene på grund af den pludselige kur¬ 
sændring. 

30. juli 1976, et sted mellem kl. 02.00 og 03.00 - 
15-20 minutter 
9492 Blokhus 
Nordnordøst 50° 

Rapportøren, en dame, observerede et objekt 
på størrelse med en ært målt mellem tommel¬ 
og pegefinger i udstrakt arm. Der hørtes ingen 
former for lyd under observationen, som kunne 
stamme fra objektet. Torben Birkeholm, SUFOIs 
repræsentant for Nordjylland, har optaget føl¬ 
gende rapport. 

Fru A. J. var sammen med sin svigerinde i 
dennes sommerhus, og tidligt om morgenen 
den 30/7 1976 vågnede hun og satte sig ind i 
stuen. Hun satte sig i en stol og så ud ad et øst¬ 
vendt vindue, hvor hun pludselig fik øje på no¬ 
get mærkeligt. Over taget på naboens hus, der 
ligger 50 meter derfra, kunne hun se et alumini¬ 
umsskinnende objekt 50-55° oppe i nordnord¬ 
øst. Hun kunne ikke huske tidspunktet, men 
det var begyndt at dæmre, og hun mener det 
var ved 2-tiden, i hvert fald mellem klokken 1 
og 3. Objektet lyste ikke selv, men blev tilsyne¬ 
ladende oplyst af solen, der endnu var under 
horisonten. Objektet var højt oppe, og flere 
gange sås enkelte skyer drive ind foran objek¬ 
tet, der måtte have været højere oppe end dem. 
Objektet var lidt større end skorstenen på na¬ 
boens hus (ærtestørrelse), og svævede tilsyne¬ 
ladende ubevægeligt. Objektets form var dét, 
der fik fru A. J. til at studse og bemærke sig for¬ 
skellige detaljer. 

Den øverste del var en ligesidet trekant med 
den ene spids nedad. Fra denne spids gik en 
»stang« lodret ned. På hver side af stangen sad 
tre vandrette »»arme«, der gik vandret ud fra 
»stangen«.« Armene var adskilt med et mellem- 

rum, hvor himlen kunne ses igennem. Desvær¬ 
re kunne fruen ikke huske, hvordan objektet 
»sluttede« forneden. 

Efter 5-10 minutters observation blev hun 
enig med sig selv om at hun måtte have et vid¬ 
ne. »Der var nok ingen, der ellers ville tro mig«, 
sagde hun. Hun gik derfor ind og vækkede sin 
svigerinde, fr. A. L. Hun fik udpeget objektet og 
udbrød: »Hvad er dog det for noget?« De blev 
enige om, at det var noget særdeles usædvan¬ 
ligt og for dem ukendt. Sammen så de på ob¬ 
jektet i 5-10 minutter. Derefter gik de i seng 
igen. Objektet hang stadig samme sted, ube¬ 
vægeligt. Da de stod op nogle timer senere, var 
objektet forsvundet. 

Når man kaster et blik på tegningen, kan det 
minde om en grov skitse af en papirsdrage 
med »armene« som dele af halen. Herimod ta¬ 
ler bl. a., at skyerne dækkede objektet flere 
gange, og at dragen derfor skulle have en me¬ 
get lang snor og/ eller skyerne skulle gå meget 
lavt. Selv om det kunne tænkes, lyder det 
usandsynligt, sammenholdt med proportioner¬ 
ne m.m. 

Formen kunne også minde om et sømærke 
el. lign., men alene højden og det, at objektet 
ikke var der senere, udelukker dette. 

Den 30/7 - 1976 stod solen op kl. 04.14. 


2. august 1976, kl. ca. 22.00 - 3 minutter 
Madslunde, 4200 Slagelse 
Vest 15°-Vest 15° 

Rapportøren fortæller: 

Jeg observerede objektet under kørsel fra 
Holbæk til Madslunde. Det forekom aflangtog i 
hele sin udstrækning svagt til middel lysende i 
en gul til rødlig farvenuance. Under observatio¬ 
nen var det nærmest, som objektet syntes at 
stige lidt (eller snarere at nærme sig). Det tone¬ 
de helt ud en enkelt gang, men blev så atter 
synligt for derefter at forsvinde gradvis. 



Der var et vidne til observationen. Rapportø¬ 
ren mener, at afstanden til objektet har været 
ca. 5-6 km, objektet var tiørestort målt mellem 
tommel- og pegefinger i udstrakt arm. 

10. august 1976, kl. 19.00 til 23.30, forskellige 
observationer 

2100 Kbh. 0, 4000 Roskilde og 4600 Køge 
Fra denne aften foreligger der flere rapporter, 
som tilsyneladende beskriver det samme ob¬ 
jekt. Objektet beskrives som kuglerundt, stærkt 
lysende hvid-gult eller blå-hvidt. 

Den første rapport kommer fra et par venner 
på vej hjem fra en fisketur. Et sted mellem Ru¬ 
dersdal og Geelsbakke kl. ca. 19.00 observere¬ 
de de et hvidt lysende objekt mod øst. Objektet 
fløj lodret op, stod stille og faldt mod jorden 
igen, stod stille 15° over horisonten, hvor det 
delte sig i to; det ene objekt forblev stilleståen¬ 
de, hvorimod det andet fløj mod syd. Med ét fløj 
begge objekter mod øst, hvor de forsvandt. Un¬ 
der observationen var rapportørerne standset 
op for bedre at kunne iagttage objektet. 

Ved 21.30-tiden observerede flere beboere i 
4000 Roskilde på Fælledvejen først et objekt, 
som kom fra sydvest og forsvandt mod nord¬ 
øst. Kl. 21.35 dukkede endnu et objekt op, mere 
end dobbelt så stort som det føromtalte objekt. 
Objektet kom på den samme kurs og i samme 
højde som det foregående, men idet objektet 
nåede enden af Fælledvejen, bøjede det om¬ 
kring ved radiomasten og fløj tilbage samme 
vej som det var kommet. Kl. 21.45 dukkede 
endnu et objekt op, samme kurs, højde og stør¬ 
relse som det først omtalte. 

Kl. 21.58 rapporteres om et kugleformet ob¬ 
jekt, der kom tilsyne i zenit og forsvandt mod 
nord 30° over horisonten i nogle skyer. Objek¬ 
tet, der også blev betragtet i kikkert (7x50), fløj 
med stor hastighed (rapportøren siger 2000, 
måske nærmere 3000 km/t). 

Kl. 22.00-22.30. Inden for dette tidsrum ob¬ 
serveredes fra Østerbro et kugleformet, hvidt 
lysende objekt, der med stor hastighed bevæ¬ 
gede sig fra nord mod øst. 

Kl. 23.30; Roskilde igen. Rapportøren fortæller: 

Jeg stod i min have; pludselig ser jeg et 
stærkt klart lys på elmetræet. Da jeg ser op, op¬ 
dager jeg en stor rund genstand i stærk fart, 
samme form som en af de runde hvide kupler 
der bruges i køkkener og badeværelser, 500 
meter oppe; der hørtes en ganske svag sum¬ 
men. Genstanden forsvinder bag huset, jeg løb 
hurtigt om på den anden side, men da var gen¬ 
standen borte. 

Observationsretning nord. 

22. august 1976, kl. 20.00 - 25 minutter 
6580 Vamdrup 
Vest 30°-Vest 30° 

Rapportøren, hans kone og to børn iagttog to 
sorte objekter. Han fortæller: 

Jeg blev opmærksom på to objekter, da jeg 
sad på terrassen sammen med min familie. Ob¬ 
jekterne stod på vesthimlen, det var kort efter 
solnedgang. Den ene var lidt utydelig, de be¬ 
fandt sig i samme højde, den tydeligste lidt 
nordligere. Begge objekter stod stille på himlen 
et stykke tid, men af og til ændrede de pludse¬ 
lig kurs og forsvandt med stor fart, for så at 
dukke op et øjeblik efter på samme sted. Jeg så 
ikke selv at de forsvandt helt, da jeg tog bilen 
og kørte ad vejen et stykke vestpå, men så dem 
dog ikke igen. Da jeg kom hjem, var objekterne 
forsvundet. 


Til Jyllands-Posten d. 25/8 har observatøren 
udtalt: 

»Først troede jeg, det var et par store fugle på 
vesthimmelen, fortæller Jespersen, men så 
blev jeg hurtigt klar over, at det hverken var 
fugle eller flyvemaskiner eller for den sags 
skyld noget forklarligt. For disse to genstande, 
der nærmest var runde og på størrelse med det 
halve af fuldmånen, opførte sig yderst besyn¬ 
derligt.« 

27. august 1976, kl. 19.50 - 5 minutter 
Ishøj stationsvej, 2635 Ishøj 
Nordvest 15° - Øst 15° 

Rapportøren fortæller, at han iagttog to objek¬ 
ter, og afstanden til den ene var på et tidspunkt 
20 meter. Fra denne afstand bedømmer rap¬ 
portøren størrelsen af objekterne til at være ca. 
5 cm for den midterste centrale kerne, der hav¬ 
de en skarpt afgrænset konjunktur. Hele objek¬ 
tet havde en diameter på ca. 25 cm. 



Om selve hændelsesforløbet forklarer rap¬ 
portøren følgende: 

Vi kørte ad Ishøj Stationsvej, da Heidi (min 
datter, 6 år) sagde, at der var en stjerne, der 
fulgte efter. Jeg ignorerede det i første om¬ 
gang, men da hun sagde det anden gang og 
sagde at den skiftede farve, blev jeg opmærk¬ 
som. Jeg kørte ind til siden (og lod bilen køre i 
tomgang). (Der var et objekt, som bevægede 
sig rykvis op og ned; ind imellem vandret. Ob¬ 
jektet stod stille som for at markere kursæn¬ 
dringerne; den var oppe i hastighed med det 

samme, når den havde stået stille. C.H.) Me¬ 
dens den bevægede sig, var den skingrende 
hvid. Når den holdt stille blev den gullig¬ 
orange, og da den stod stille til sidst, var begge 
objekter helt røde. Det andet objekt så jeg først 


(Heidi gjorde mig opmærksom på det), da det 
var helt henne ved det første. Efter at de to ob¬ 
jekter havde stået stille sammen i et par minut¬ 
ter, fdr de bort mod øst og forsvandt i løbet af 
ca. 4 sek. (da blev de helt hvide). 



ved Carsten Pedersen 


Under denne rubrik bringer vi nyt 
og gammelt fra vore skandinaviske 
nabolande. Foruden rapporter vil 
vi med mellemrum bringe nyt om 
UFO-forskningen i disse lande. 


Norske observasjoner 

Finn W. Kalvik 


27. februar 1976. 

Østlandet. 

Fire personer kommer kjørende ved Tunsjøen 
rundt midnatt, da de oppdager et ertestort, tre¬ 
kantet objekt rett foran bilen i 60-100 meters 
høyde. Det hadde et konstant middels disig 
hvitt lys og virket noe diffus i kantene. Det fløy 
med spissen ned og hastigheten varierte sterkt. 
Til sine tider beveget objektet seg så hurtig at 
vitnene ikke kunne se bevegelsen. En stund var 
det på bilens venstre side, og i neste øyeblikk, 
på dens høyre. I en høyde av ca. 35-40° på bi¬ 
lens høyre side var det ikke lenger trekantet, 
men pølse eller sylinderformet. Lyset var om¬ 
trent som fra hvitt neonrør, men noe diffust over 
det hele. 

Objektet ble først sett i retning 137°, og i en 
høyde av ca. 25° på bilens venstre side. Objek¬ 
tet beveget seg da langsomt. 


Det var klarvær og svak sydlig vind og -=-2° C. 
Objektet forsvant bak et skogholt etter tre mi¬ 
nutters observasjon. 



En av observatørene mente at objektet var i 
en høyde av ca. 60 meter, da han først så det. 
Det biir en størrelse på objekt på 1.22 meter. 
Men avstand til observatør kan ha vært større 
enn antatt. 


4. juni 1976. 

Kjell Fremnes og Halvard Greftegreff, hadde 
forleden en underlig opplevelse ved Skarve¬ 
vannet i nærheten av Tverrsjøen. Rundt mid¬ 
natt oppdaget de et skarpt lys på himmelen. Ly¬ 
set oppførte seg merkelig da det »danset« opp 
og ned samtidig som det gikk fremover. De to 
karene trodde til å begynne med at det måtte 
være et fly, men da de fikk se måten, »gjenstan- 
den« beveget seg på, måtte dette utelukkes. 
Det ble heller ikke hørt noen lyd. Fremnes had¬ 
de fotoapparatet med seg og fikk tatt to bilder i 
farveslides. Ringerikes Blad fikk låne de to ne¬ 
gativene, og etter en rekke eksperimenter i avi¬ 
sens mørkerom fikk de bildet frem i svart/hvitt. 

De to herrene, disponent og banksjef, angir 
objektets lys til sterkt, konstant orange-gult, og 
det hadde kurs nord-syd. Høyden var 35°, og 
etter IVfe minutt forsvant objektet bak noen 
trær. Været var klart og mørkt uten måne. De 
opplyser at etter granskning av negativet viser 
det seg at objektet var sigarformet! 

Observationen d. 4. juni ved Skarvevannet. 


22. juni 1976. 

Fyllingsdalen - Bergen. 

Klokken var 10.00 om formiddagen, og vitnet 
satt i stuen og snakket med en nabo som var på 
besøk. Hun ser tilfeldig ut vinduet og får øye på 
et mystisk objekt på himmelen i nordvest, i ca. 
30 graders høyde. De gik øyeblikkelig ut på al¬ 
tanen for å betragte det nærmere. I det samme 
kom en annen dame springende med et barn i 
helene. Hun var kommet kjørende til huset og 
hadde også oppdaget objektet fra bilen, med 
det resultat at hun var blitt så forskrekket over 
synet at hun løpte fra bilen uten å stoppe moto¬ 
ren! 

Objektet som virket noe avlangt og flekket 
på avstand, nærmet seg vitnene og stoppet opp 
ca. 600 meter fra dem. Detvar da rundt, grålig 
med mørk ring i ytterkanten. Etter å ha stått i ro 
ca. ett minutt, steg det og forsvant inn i skyene 
hvor det var kommet fra. 


På avstand 
virket det 
flekket 
som vist 
her. 


o 


Vitnene mente at objektet stod i retning over 
Haakonsvern marinebase. Ved henvendelse 
der - får vi vite, at det på angjeldende dato ikke 
varsendt noe opp derfra. 

Det var lettskyet vær med svak nordvestlig 
vind. Vitnene hørte ingen lyd fra objektet. Obs. 
tid: 5 minutter. 



Da det var på 
det nærmeste 
så det slik 
ut. 

23. juni 1976. 

Brumunddal. 

Hedmark fylke. 

Ett, eller flere mystiske objekter, eller store ly¬ 
sende kuler, har vist seg i dalen til forskjellige 
tider i dagene 23. og 24. juni i år. Den første 
som meldte ifra, var en dame, som i 8-V29 tiden 
om kvelden ble oppmerksom på en intens ly¬ 
sende kule, eller mini-sol bak en liten skydott. 
Den stod helt stille i ca. 2 minutter før den brått 
sluknet og ble borte. Det var lettskyet, lyst og 
varmt vær. Solen stod lavt til høyre for vitnet. 

En pensjonist, forteller at han den 23. juni om 
kvelden kl. 23.00, kom kjørende mot Stormørk- 
ved for å sjekke noen bikuber. Han får plutselig 
se et skarpt lys på himmelen i nordvestlig ret¬ 
ning. Han stoppet og gikk ut av bilen for å be- 
trakte det. Det stod helt stille og det så ut som 
om det virvlet røk ifra lyset (gjenstanden). Etter 
noen minutter sluknet lyset brått, og intet var 
mere å se. Samme værforhold som nevnt i for¬ 
rige rapport. 


24. juni 1976. 

En familie med 2 barn, kom kjørende hjemover 
St. Hanskvelden ca. kl. 23.50. De stoppet ved et 
veikryss, da de var i tvil om hvilken vei de skulle 
kjøre. Fruen ble da oppmerksom på et sterkt 
lys på himmelen under det lette skydekket. Hun 
gjorde de andre oppmerksom på det store hvi- 
te lyset som stod helt i ro. De var da ved Ting- 
nes, og så lyset over Kapp i Toten, ca. 5 km 
borte. 

De kjørte så langsomt denne vei, og etter IVfr 
minutt sluknet lyset på samme måte som man 
slukker en lampe. De forteller videre at lyset var 
stort som IV 2 bolighus i bredden, sett fra deres 
synsvinkel. De har prøvet å rekonstruere hen¬ 
deisen, og mannen sier at lyset var like blen¬ 
dende som solen, og han er ikke i tvil om at det 
må ha vært et reelt UFO. Været var lettskyet 
med svak vind og lett skumring. 

Finn W. Kalvik 


SVERIGE: 

Ufologi 

på universitetsniveau 

Af Anders Palm. 

Med bøgerne »Intelligent liv i U niver sum« 
og »Galaktiska klubben« under armen van¬ 
drer jeg ind i forelæsningssalen. Godt og 
vel hundrede studenter har tilmeldt sig 
kurset, og temaet for i dag er »besøg fra 
andre civilisationer«! Nej, det drejer sig ik¬ 
ke om en science fictionkongres eller en 
studiekreds arrangeret af ufologer. Hvor 
utrolig det end lyder, drejer det sig faktisk 
om akademisk uddannelse på universitets¬ 
niveau! 

Specialkursus 3: Livsbetingelser i Universet, 

er det officielle navn på kurset. Hvis det lykkes 
at holde nerverne i ro og klare den afsluttende 
skriftlige eksamen, giver det 5 points, hvilket er 
det samme som en fjerdedel af en akademisk 
karakter. Det er astronomisk institut ved Upp- 
sala universitet, der har taget initiativet til dette 
anderledes og meget mærkelige kursus, som 
er det første af sin art i Sverige, og et af de før¬ 
ste i verden. Docent Peter Nilson er en af dem, 



Docent Peter Nilson 


der har været med og trukket retningslinierne 
for undervisningen op. 

- Rejser mellem stjernerne, rumrejser og be¬ 
søg fra fremmede civilisationer anses måske 
almindeligvis ikke for atvære ting, man normalt 
tager op i en videnskabelig sammenhæng, si¬ 
ger han. Men interessen for disse spørgsmål er 
vokset meget de senere år. Emnet er så fasci¬ 
nerende, at man ikke kan undgå at blive fængs¬ 
let af det! 

Findes der andet liv i universet? Er jorden 
den eneste planet i vor mælkevej der er bebo¬ 
et? Eller findes der andre højt civiliserede væs¬ 
ner, der rejser omkring med svimlende hastig- 

heder mellem stjernerne? For få år siden var 
ufologer de eneste, der beskæftigede sig med 
spørgsmål af denne karakter. 

Er de blevet gale i Uppsala? 

Nu kan man altså læse til disse ting ved univer¬ 
sitetet. Hvad er der hændt? Er de højtagtede 
gamle professorer i Uppsala gået hen og er 
blevet vanvittige? 

- Nej, så slemt er det ikke, ler Peter Nilson. 
Tværtimod er det sådan, at den tekniske og vi¬ 
denskabelige udvikling i løbet af de sidste år, 
har medført et nyt syn på problemer af den her 
omtalte type. 

- Vi har fået øgede ressourcer. Med vore in¬ 
strumenter har vi kunnet trænge endnu dybere 
ind i verdensrummets hemmeligheder. Resul¬ 
tatet viser sig som et øget behov for at diskute¬ 
re spørgsmål som livets udvikling og mulighe¬ 
derne for civilisationer ved fremmede sole. - 
Den øgede interesse for liv i universet er ikke 
noget der kun spirer i Sverige. Mange steder 
rundt omkring i verden har forskere og viden- 
skabsmænd tagetemnet op til seriøs debat. 

Uppsalakurset begynder med en orienteren¬ 
de forelæsningsdel om universet og solsyste¬ 
mets tilblivelse. Siden går man videre med 
spørgsmål om livets opståen, chancernefor liv i 
vort solsystem og mulighederne for intelligent 
liv andre steder i universet. De afsluttende fore¬ 
læsninger behandler »besøg af andre civilisati¬ 
oner« og de eventuelle konsekvenser sådanne 
kontakter vil kunne give anledning til. 

Kurset omfatter ialt otte forelæsninger, på 
hver to lektionstimer, og 14 timers gruppear¬ 
bejde i smågrupper. Hverken forelæsningerne 
eller gruppearbejdet er obligatorisk, men for at 
opnå point skal man bestå den skriftlige prøve, 
som afslutter kurset. 

Alle er velkommen. 

- Hvem kan deltage i undervisningen? Kræves 
der nogen forkundskaber? 

- Nej, alle er velkommen til at være med, si¬ 
ger Kjell Johansson, som er kursus- og studie¬ 
vejlederved astronomisk institut. 

- Den eneste betingelse er, at man har ind¬ 
skrevet sig ved universitetet og er registreret 
her ved instituttet. 

I dag gælder der forholdsvis liberale regler 
for dem, der vil studere ved et svensk universi¬ 
tet. Enten må man som før først have studenter¬ 
eksamen, d.v.s. have gået i gymnasiet. Eller 


man kan fra nu af også læse på universitetet, 
hvis man er fyldt 25 år og har fem års praksis i 
erhvervslivet bag sig. 

Dette anderledes kursus om livsbetingelser i 
universet har naturligvis medført en øget til¬ 
strømning af studenter til det astronomiske in¬ 
stitut. 

- Tidligere var omkring 60 studenter registre¬ 
ret her ved instituttet, fortæller Peter Nilson. I 
dag er dette tal næsten tredoblet. 

- De, der deltager, kommer alle mulige ste¬ 
der fra. Mange går på dette kursus ved siden af 
anden ordinær undervisning. En del af delta¬ 
gerne kommer fra andre akademiske emner; 
jurister, biologer, læger og kemistuderende. 

En ny måde at tænke på. 

Den enorme udvikling inden for rumforskning 
og den forbedrede teknik, som stilles til astro¬ 
nomernes rådighed, er nogen af de faktorer, 
der er skyld i kurset i Uppsala. Men den måske 
vigtigste årsag er en ny måde at tænke på 
blandt forskere og videnskabsmænd. Ideer og 
hypoteser, som tidligere betragtedes som van¬ 
vittige af den akademiske verden, er i dag ble¬ 
vet håndgribelige realiteter. 

- Det billede, mennesket har af omverdenen, 
forandres hele tiden, siger Peter Nilson. En 
gang erkendte man ikke kuglelyn som et eksi¬ 
sterende fænomen. Det varførst, da et kuglelyn 
»faldt ned« i en vandtønde og man kunne måle 
temperaturen, at man ændrede opfattelse. 

- Endnu så sent som i begyndelsen af 1800- 
tallet var meteoriter ikke erkendt af videnska¬ 
ben. Og hvem ved hvilke fænomener og over¬ 
raskelser, der venter os, når vi for alvor begyn¬ 
der at trænge ud blandt stjernerne? 

De fleste af verdensrummets hemmeligheder 
ligger endnu foran os. Men kurset i Uppsala er 
et prisværdigt initiativ - et velkomment forsøg 
på at åbne porten til morgendagens verden på 
klem. 

UFO-Information 4/76 - G.H. 


Der er masser af godt læsestof i UFO - 
NYT fra 1972- 1973- 1974- 1975 . . . Se 
priserne på side 243. 

Underlige lys 
i formationsflyvning 

af Ingemar Hedenvik 

Torsdag den 10. juni var to personer i Bergefor- 
sen ude for at inspicere nogle broer i Indalsål- 
ven. De opdager da nogle lysende genstande, 
der kommer ned fra en sky. 

Ifølge vidnerne var der god sigt, sydlig vind 
og et skydække i 3000 meters højde; vindha¬ 
stigheden var i denne højde sydlig, ca. 15 knob 
efter det vidnerne fik oplyst hos vagthavende 
meteorolog på Midlanda flyveplads. 

Vidner til observationen var flychefen på Hår- 
jedalens Fjållflyg, K. G. Backlund og hans 
kammerat, elektrikeren Pertti Nieminen, begge 
fra Bergenforsen. Observationen skete engang 
i tidsrummet mellem halv ni og ni om aftenen, 
og den varede i ca. to til tre minutter. 

Vi vil her gengive vidnernes beretning. Back¬ 
lund skriver på spørgeskemaet: 

Jeg og Pertti Nieminen var ude for at inspice¬ 
re nogle broer ved parken i Bergenforsen. Vi 
stod sammen med en 7-årig pige og talte om 
broerne. Medens vi står der, siger Nieminen 
pludselig, at der er et fly under indflyvning til 
Midlanda flyveplads (i nærheden af Sundsvall). 
Jeg kiggede op og opdagede da tre lysende 
punkter, der ligesom dalede ned fra skyerne. 

Jeg tog dem også ved første øjekast for et fly, 
der under en drejning havde tændt landingsly¬ 
sene. Men jeg affærdigede snart denne teori, 
idet genstandene kom ned og ud af skyen. De 
begyndte da at sprede sig, og dannede en tre¬ 
kant formation, idet de var fri af skyerne. Heref¬ 
ter øgede de den indbyrdes afstand, samtidig 
med at lysintensiteten øgedes. Først fløj de 
frem mod os, stoppede op, fløj frem og tilbage i 
området. De bibeholdt den samme trekant for¬ 
mation under hele observationen. Med ét for¬ 
svandt de lige op i skyen. Vi stod begge og kig¬ 
gede efter dem og undrede os over, hvad det 
kunne være. Pludselig så vi igen genstandene 
komme ud af skyen; lyset var dog svagere nu. 
De foretog faktisk de samme manøvrer som 
tidligere, men med den forskel, at den forreste 
genstand stillede sig på højkant, og i det stærke 
lys så jeg en ellipseformet krop. 

Jeg skyndte mig til en kiosk i nærheden for at 
ringe og gøre vagthavende meteorolog på Mid¬ 
landa opmærksom på genstandene. Herefter 
skyndte jeg mig at løbe tilbage, men så kun, at 



genstandene igen forsvandt op i skyen. Gen¬ 
standene kom tilbage endnu en enkeltgang. På 
flyvepladsen observerede man ikke noget 
usædvanligt. Der var ingen fly på vej til Midlan¬ 
da på det aktuelle tidspunkt. 

Yderligere oplysninger. 

Genstandene observeredes mod nord, ca. 75° 
over horisonten. De forsvandt i samme retning. 

Lysstyrken, da den var stærkest, sammenlig¬ 
nes nærmest med solens. Der hørtes ikke en 
lyd under observationen, som evt. kunne føres 
tilbage til genstandene. Størrelsen bedømmes 
til lidt mindre end fuldmånen. 

Med den opgivne højde som grundlag kan 
afstanden beregnes som værende 3000 meter 
til genstandene. 

Kommentarer: 

Et af vidnerne i denne rapport må nok anses for 
virkelig kvalificeret. Dette at være trafikflyver 
fordrer en god iagttagelsesevne og evnen til 
hurtigt at kunne bedømme en genstands ka¬ 
rakter, position og bevægelsesretning. At 
Backlund skulle have forvekslet observationen 
af et fly, er helt udelukket. Dette at himlen var 
overskyet gør, at evt. astronomiske fænomener 
kan udelukkes. 

Pertti Nieminen skriver på sit spørgeskema, at 
pigen udbrød, måske lidt forsigtigt: »Er det Alfa, 
der kommer?« (Hun hentyder antagelig til TV- 
serien »Månebase Alfa« GICOFF’s anm.) Des¬ 
foruden fortæller Nieminen at han er en stærk 
troende kristen. 

At det hele skulle være noget opdigtet, kan af 

gode grunde afvises. Vidnerne har set noget 
usædvanligt, men hvad det har været, er svært 
at udtale sig om. Vi i GICOFF kan ikke finde en 
direkte naturlig forklaring til fænomenet i øje¬ 
blikket, hvorfor vi må anse det som værende et 
UFO-fænomen. 


Kilde: Sundsvalls Tidning, d. 11. juni 1976, 
telefonsamtale samt udfyldt spørgeskema d. 
29. juni og d. 30. juni 1976. 

G ICOFF Information, Nr. 4 1976/ C.H. 


Suomen Ufotutkijat ry. 

UFO-forskning 
i Finland 

Ovennævnte nye organisation i Finland har 
sendt SUFOI en oversigt omhandlende begi¬ 
venhederne i store træk i Finland siden april 
1975. Vi har på nuværende tidspunkt ikke mod¬ 
taget nogen fuldstændig rapport over enkelte 
hændelser, men for at give et indtryk af UFO- 
forskningen i Finland gengives hovedpunkter¬ 
ne i oversigten. 

I perioden april-juni 1975 har Suomen UFO- 
tutkijat ry modtaget ca. 50 rapporter, lidt over 
halvdelen fra tidspunkter før 1975. Desforuden 
samlede organisationen ca. 60 presseklip i pe¬ 
rioden. 

I juli-september 1975 indkom ca. 30 rappor¬ 
ter, hvoraf godt halvdelen var fra før juli. Efter 
undersøgelser og efterforskning er organisatio¬ 
nen nået frem til, at ca. 10 af rapporterne stadig 
skal betragtes som uopklaret. Den vigtigste ob¬ 
servation fandt sted den 17. juli på Tampere- 
egnen. I perioden samledes desforuden ca. 25 
presseklip. 

I tidsrummet oktober-december 1975 regi¬ 
streredes omkring 20 rapporter, som kunne ty¬ 
de på UFOer. Hovedparten af rapporterne in¬ 
deholder observationer af forskellige slags lys 
på himlen, og de givne data er i nogle tilfælde 
utilstrækkelige til, at der kan foretages en grun¬ 
digere undersøgelse. Fra pressen har man 
samletca. 70 klip. 

Indtil april 1976 er der samlet ca. 30 rappor¬ 
ter, der kan sættes i forbindelse med sandsynli¬ 
ge UFO-sager. Der er til samme dato modtaget 
omkring 60 presseklip. Der er tilsyneladende 
stor aktivitet i Finland, og vi håber at kunne 
bringe en mere detaljeret omtale i næste nr. af 
en af de mere omfattende observationer. 

KML/CH. 



Vallentunaboer 

»testet« 

af UFO-besætning 

Se UFO-NYT 5/76 side 192. 

En repræsentant for URD, Bjarne Håkansson, 
oplyser følgende: 

1. Omtalte Sten Lindgren fra IGF var en af 
drivkræfterne bag denne organisation. IGF er i 
dag opløst, og medlemmerne er spredt for alle 
vinde. I det svenske foreningsregister står der 
at læse, at omtalte organisation var en science 
fiction gruppe, og den havde ikke på noget tids¬ 
punkt berøring med UFO-sagen. 

2. URD forsøgte ikke at hindre en opklaring 
af hændelsen; det man forsøgte var at beskytte 
observatøren. Observatøren havde på et tidligt 
tidspunkt udtalt, at han på ingen måde ønskede 
presseomtale eller besøg af div. UFO- 
organisationer. Trods en stærk uvilje mod at la¬ 
de sig interviewe følte han sig til sidst så stærkt 
presset, at han gav visse oplysninger om hæn¬ 
delsen. 

Fra URD’s side er man overbevist om, at ob¬ 
servatøren ikke har videregivet alle detaljer, og 
at han grundet presset ikke ønsker det. 

3. URD betegner tegningen af de halvgen¬ 
nemsigtige væsener som overdrevet. Observa¬ 
tøren har til URD forklaret, at de tre væsener så 
ud som en hvilken som helst jordbeboer, må¬ 
ske lidt smukkere, men det vil altid være en 
skønssag. Klædedragten var ganske enkel. 

Tilsyneladende er der et par uoverensstem¬ 
melser UFO-Sverige og Projekt URD imellem, 
og hvemaf dem der harfati den rigtigeende, ja 
det må være op til den enkelte læser at bedøm¬ 
me. 

C.H. 

UFOLOGI: 

Søren Krarup 
om 

Flyvende Tallerkener 

af Ole Henningsen 

For kort tid siden var pastor Søren Krarup 
fra Seem ved Ribe igen en flittigt omtalt 
person i avisernes spalter. Denne gang 
skyldtes det hans medvirken i TV’s BYTIN¬ 
GET, der beskæftigede sig med forældres 
revselsesret over for deres børn. 

I den anledning tegnede Virtus Schade et ar¬ 
bejdsportræt af den kendte præst i Weekend¬ 
avisen Berlingske Aften den 8. oktober 1976. Et 
sted i artiklen skriver Virtus Schade bl. a. om 
Søren Krarup: 

»Han taler nøgternt, som om han roligt beret¬ 
tede en historie fra hverdagslivet, men han bru¬ 
ger udtryk som »fløjtende ligegyldigt« i sine 
prædikener og sprogligt pudsige vendinger 
som »så er den virkelighed virkeligt virkelig«, 
og han taler om flyvende tallerkener i forbindel¬ 
se med Lazarus. For at understrege, at det er 
fløjtende ligegyldigt, om den Lazarus for 2.000 
år siden nu også var død eller levende, og man 
må ikke lade sig optage af det»naturhistoriske 
mirakel«, sagde han i sin prædiken, som var en 
sammeptrængt genfortælling af Søren Kierke- 
gaards »Sygdommen til døden« om netop La¬ 
zarus. Og det med at vide, om Lazarus var død 
eller levende er lige så fløjtende ligegyldigt som 
at vide, om der findes flyvende tallerkener eller 
ej, og det er der ingen, der bliver lykkeligere af 
at få viden om, mener han.« 

Da det kunne være interessant at få at vide, 
om Søren Krarup havde en kommentar til 
problematikken omkring »flyvende tallerke¬ 
ner«, skrev jeg den 11. oktober 1976 i et brev bl. 
a.: 

Har De gjort Dem nogle tanker om begrebet 
flyvende tallerkener? 

Mener De i den forbindelse, at de observere¬ 
de fænomener udelukkende skyldes misidenti¬ 
fikation af naturlige fænomener, fly, balloner 
etc.? Eller mener De, at der kan være tale om 



reelle fænomener, enten oprindelsen så skal 
søges i naturfænomener, rumskibe fra andre 
kloder eller i observatørens eget indre? 

Iflg. referatet sagde De i Deres prædiken, at 
det er ligegyldigt, om Lazarus var død eller le¬ 
vende, eller om der findes flyvende tallerkener. 

Men hvis der i problematikken omkring fly¬ 
vende tallerkener ligger en ny viden at hente, 
enten det nu skyldes naturfænomener, rumski¬ 
be eller et psykologisk fænomen, så er det vel 
sådan set ikke ligegyldigt? 

Eller konkluderer De, at de fleste ting i virke¬ 
ligheden er ligegyldige? 

Få dage efter indløb Søren Krarups svar da¬ 
teret den 13. oktober 1976, hvori det bl. a. hed¬ 
der: 

Virtus Schades referat af min prædiken er for 
så vidt forkert som han ikke får sagt, at det for 
mig drejer sig om, hvad der angår mig, det en¬ 
kelte menneske; at det med andre ord drejer 
sig om modsætningen imellem en personlig 
meddelelse og en upersonlig viden. Mit liv bli¬ 
ver ikke væsentligere eller sandere at leve, for¬ 
di jeg får noget mig uvedkommende at vide. 
Derimod bliver det til at leve, når jeg får en per¬ 
sonlig eller eksistentiel besked. Dette skulle pa- 
rallelliseringen med flyvende tallerkener sige. 
De ligger på videns plan - men her kan proble¬ 
met sikkert være interessant og reelt. 

Med venlig hilsen 
sign. Søren Krarup. 

Medlems¬ 

orientering 

Under denne overskrift vil SUFOI 
præsentere læserbreve og diverse 
oplysninger til bladets læsere. 


I sidste nummers »Medlemsorientering« 
gjorde jeg opmærksom på, at vi ønskede 
at bringe læserbreve i bladet. Interessere¬ 
de blev opfordret til at skrive hertil. Det re¬ 
sulterede i 3 henvendelser, som vi bringer 
nedenfor: 

Til læserbrevkassen! 

I UFO-NYT 5/76 ang. læserbrevet fra fru Ler¬ 
grav. 

Jeg ville gerne høre, hvordan fru Lergrav kan 
udtale sig på medlemmernes vegne. I hendes 
læserbrev skriver hun: 

. . . »Alt for ofte er der ting og sager, Deres 
læsere ikke kan greje . . . «. 

Jeg ville gerne gøre fruen opmærksom på, at 
når De skriver, at vi andre læsere ikke kan greje 
den omtalte rapport, så må det stå for Deres 
egen regning. Når jeg læser de rapporter i bla¬ 
det, så er jeg skam nødt til at tænke i andre ba¬ 
ner, og det fremgår af den omtalte rapport klart 
og tydeligt, at et eller andet hænger under ob¬ 
jektet og lyser; jeg kan i denne forbindelse sige, 
at man ofte i folkemunde siger, at han/hun lige¬ 
frem lyser af energi. Selv om energi ikke kan 
ses, så er det sikkert ikke den form for energi, 
observatøren har ment, da vedkommende 
skrev sin rapport. 

- Lidt ris til UFO-NYT: Det hænder nu og da, 
at der i bladet fremkommer artikler om en ob¬ 
servation, som er kort fortalt, og så kan jeg som 
læser blive henvist til et ældre nummer, som 
jeg ikke kan få fat i. Jeg ville gerne høre, om det 
ikke var muligt, at SUFOI skrev om hele obser¬ 
vationen, da det f. eks. for mig, er en umulighed 
at få fat i numre fra før 1970? 

- Men til lykke med brevkassen, som jeg nok 
vil bruge, når der er noget »galt«. 

Med venlig hilsen 
gartner Jack Sundbeck 
(forkortet af red.) 2650 Hvidovre. 


Svar til hr. Sundbeck: 

Deres bemærkninger til fru Lergravs læserbrev 
skal vi ikke kommentere, men det hører vist da 
til sjældenhederne, at vi i Rapporthjørnet omta¬ 
ler parallelle UFO-tilfælde længere tilbage end 
1970. Af pladshensyn kan det nok blive vanske¬ 
ligt gang på gang at medtage større rapport¬ 
omtaler fra tidligere årgange, men vi takker, 
fordi De har gjort os opmærksom på proble¬ 
met. Jeg har ladet det gå videre til bladets rap¬ 
portredaktion. - I øvrigt er det rigtig nok svært 
at skaffe UFO-NYT længere tilbage. Jeg henvi¬ 
ser til oversigten sidst i denne Medlemsoriente¬ 
ring. 

Læserbrev til SUFOI: 

»Fata morgana-UFO’er«. 

Er man UFO-interesseret, så ransager øjnene 
himlen - i lys og i mørke. Det hænder, man ser 
noget, især når mørket er faldet på. Et mystisk 
lysfænomen på den mørke himmel. Straks for¬ 
binder tankerne det med et UFO. Måske er det 
et UFO. Men oftest er det jo nok noget, som har 
sin naturlige forklaring, og det kan endda være 
en overraskende forklaring. 

For snart 3 år siden læste jeg i Morgenavisen 
Jyllandsposten, at et overvejende antal af den 
danske søredningstjenestes 70 udrykninger i 
sidste halvår af 1973 skyldtes, at kystbeboerne 
havde observeret røde lyssignaler over havet. 
Men i ingen af tilfældene kunne spores nogen 
nødsituation. 

Den daglige leder af Søværnets operative 
kommando - SOK - i Århus, orlogskaptajn F. 
Poulsen siger (ifølge ovennævnte blad) at man i 
en del af tilfældene har fundet årsagen til de fal¬ 
ske nødmeldinger. Ekstraordinære meteorolo¬ 
giske forhold kan spille ind og medvirke til, at 
dagligdags fænomener opfattes som nødsigna¬ 
ler. 

En dag med usigtbart vejr i Køge opstod der 
pludselig en kortvarig, men markant, opklaring. 
Det medførte, at man fra Køge kunne se de rø¬ 
de flashlys fra startende jetfly i Kastrup. De rø¬ 
de flashlys så i en periode ud nøjagtig som nød¬ 
raketter. 

I et andet tilfælde kort før jul blev der både 
fra Århus og Djursland observeret lysfænome¬ 
ner, der bedømtes som nødsignaler fra skibe i 
Kattegat. En nærmere undersøgelse viste, at 
det drejede sig om øvelsesskydning i Østersø¬ 
en, men at særlige meteorologiske forhold i for¬ 
bindelse med ekstraordinær stor sigtbarhed, 

gjorde, at disse skydninger kunne observeres 
på Kattegat-kysten, hvor de udløste alarm til 
SOK. 

Jeg fremdrager ovenstående, fordi jeg synes, 
det er værd at vide, at meteorologiske forhold 
og ekstraordinær sigtbarhed kan skabe forvir¬ 
ring og spille observerende et puds - ja lige¬ 
frem skabe en slags »fatamorgana-UFO’er«. 
Det ville være forståeligt om nogle har ment, at 
lysfænomenerne havde forbindelse med UFO- 
’er. Ser man på Danmarkskortet, så er det vir¬ 
keligt forbavsende, at skyderiet i Østersøen kan 
forårsage lysfænomener på Djursland og over 
Kattegat. Afstanden er stor. Selvom problemet 
her jo nok hører til sjældenhederne, så er det 
dog for UFO-interesserede af værdi at have 
kendskab til sådanne naturfænomener. 

P. I. Nissen Jøker 
2300 København S. 


Svar fra SUFOI: 

Da vi ikke har noget ønske om at gøre UFO’er- 
ne mere mystiske, end de i forvejen er, så har 
vores Rapportcentral søgt at skaffe sig et godt 
kendskab til de forhold, som muligvis kunne 
fejltolkes som de såkaldte UFO’er. Heriblandt 
findes netop nogle af de ting, som De omtaler. 
Nødraketter og skydemål hører begge til de 
forklaringer, som vi ofte har måttet give til vore 
observatører. Vi medgiver, at det kan lyde utro¬ 
ligt, men på trods afjordens krumning, afstan¬ 
den etc., så kan østtyskernes skydemål (i 3.000 
m højde!) under særlige vejrforhold ses helt fra 
Kattegatkysten. Flyvevåbnet har gang på gang 
bekræftet det for os. Vi er i øvrigt altid »på 
vagt«, når vi hører om et rødt UFO set over van¬ 
det. Muligheden for nødraket er umiddelbar, 
men på den anden side skal observationen ses 
i sin helhed. En observation af røde lys over ha¬ 
vet i f. eks. 10 min. kan ikke skyldes disse ra¬ 
ketter, da de ikke kan holde sig oppe i al den 
tid. Tak for Deres brev. Måske vi skulle omtale 
hele dette problem i en senere og mere uddy¬ 
bende artikel? 

Et spørgsmål til brevkassen. 

Findes der tyske alarmkæder i Sydslesvig? I til¬ 
fælde af >»ja«: Kan de danske alarmkæder så ik¬ 
ke få et samarbejde i stand? 

Hilsen 
Torsten T. Jensen 
6400 Sønderborg. 


Svar fra SUFOI: 

For det første vil jeg lige sige, at der kun findes 
én dansk alarmkæde, og at denne opfindelse i 
øvrigt er dansk. SUFOI’s alarmkæde har til for¬ 
mål hurtigt at få vidner frem til en eventuel 
UFO-observation, så denne bliver bedst muligt 
bevidnet og iagttaget. Det ville følgelig være en 
fordel om også tyske organisationer deltog. 
Men af en eller anden årsag er der ikke i Tysk¬ 
land nogen større UFO-organisation, som har 
de samme formål som SUFOI, nemlig en vis 
form for opklaring af UFO-problemet. Der fin¬ 
des en stor tysk organisation (DUIST) - oplys¬ 
ninger kan fås hos undertegnede - men dens 
formål og virke er væsentligt forskellig fra vo¬ 
res. Rapporter interesserer ikke denne organi¬ 
sation i væsentligt omfang. Det er derfor ikke 
muligt at samarbejde med Tyskland på dette 
område. I øvrigt kan jeg tilføje, at der i de sene¬ 
ste 3 år er dukket nye UFO-grupper op i Tysk¬ 
land, som ønsker at vide noget om UFO’er, og 
derfor har indledt et samarbejde med os; men 
da de ligger i Sydtyskland, er et alarm¬ 
samarbejde ikke kommet på tale endnu. 

Jeg kan dog tilføje, atvi haret udmærket sam¬ 
arbejde med Norge og Sverige på dette 
punkt! - Eventuelle interesserede i Alarmkæ¬ 
derne kan rette henvendelse til undertegnede! 


Ældre årgange/ 

løse numre af UFO-NYT: 


Årgang 1972. kr. 20,00 

Årgang 1973. kr. 25,00 

Årgang 1974 (nr. 3, 4, 5, 6). kr. 25,00 

Årgang 1975 (nr. 3, 4, 5, 6). kr. 30,00 

Årgang 1976. kr. 55,00 


Bladene bestilles ved at indsende beløbet til: 
postgiro 9 11 77 25, 

SUFOI 
postbox 6, 

2820 Gentofte. 

Husk at anføre, hvad det er, De bestiller! 

Spørgsmål til brevkassen eller SUFOI bedes 
sendt til: 

SUFOI, postbox 6, 2820 Gentofte 

Venlig hilsen 
Peter A. Hansen 
Informationsafdelingen 

observationer 


Fra Umvuma til Beit Bridge 
med UFO-eskorte 2 .^ 


Carl van Vlierden 

Under mit interview henledte jeg Peters op¬ 
mærksomhed på, at han i sin rapport havde an¬ 
tydet, at objekterne muligvis var drevet af sol¬ 
energi: Hvorfor? 

Pefer:»Fordi solen ikke var der.« 

CvV: »Men hvorfor?« 

Peter: »Jeg ved ikke rigtig . . . « 

Frances: Fordi de kom op fra det sted, solen 
gik ned, og vi troede, at det lys, der kom op fra 
horisonten var energi fra solen. Der var heller 
intet rødt solopgangsskær, og det fik mig til at 
tro, de absorberede sollys, fordi vi havde sluk¬ 
ket lygterne, og de kunne ikke have tappet 
energi fra dem, hvis det var det, de var ude på. 
Det var frygteligt. Det var det værste stykke vej, 
fordi vi anede ikke, om vi stadig var på jorden.« 

Peter: »Ja, der var jo stadig disse her sum¬ 
pe.« 

Ved Grænsen. 

Frances vågnede, da de nærmede sig Beit 
Bridge omkring kl. 07,00 om morgenen. Solen 
skinnede ikke, og de kunne stadig se de to ob¬ 
jekter. Ved grænsekontrollen henledte hun ik¬ 
ke toldernes opmærksomhed på UFOerne. Des¬ 
uden - og det kan have været et rent tilfælde, - 
var hun noget forvirret med hensyn til tiden. 
Uret inde i den rhodesiske grænsepost viste 
08.30 og hen over vejen kunne hun se, at uret 
på den sydafrikanske grænsestations tårn vi¬ 
ste det samme, men både deres egne arm¬ 
båndsure og uret inde i bilen viste knap 07.30. 

De rhodesiske grænsevagter var de første 
levende væsener, de havde set siden de forlod 
Fort Victoria, og de var iført safaritøj. Da de så 
Frances og Peter, blev de forbløffede og spurg¬ 
te, om de kom direkte fra Nordpolen. Samtidig 


var der en, der tændte for en radio, og heri blev 
det sagt, at klokken var 07.30. 

Nu var UFOerne borte, og solen skinnede, 
som den plejede, men de kunne ikke huske at 
have set den stå op. Peter mente, at UFOerne 
var forsvundet lige op i luften og ud af syne. 

De manglende kilometer. 

Da Peter aflæste triptælleren, som han havde 
stillet på nul i Fort Victoria, blev han overrasket 
over at se, at den kun havde talt 17 km. Vejdi¬ 
stancen fra Fort Victoria til Beit Bridge er 288 
km. Han havde tanket op »til randen« i Fort Vic¬ 
toria og regnede med at skulle have yderligere 
forsyning ved den sydafrikanske grænsepost i 
Beit Bridge. Da han forsøgte at gøre dette, viste 
det sig, at tanken kun kunne rumme mindre 
end 2 liter, og det må være, hvad der var blevet 
brugt mellem Fort Victoria og det sted, hvor de 
anden gang i løbet af natten havde fået følge af 
UFOerne. 

Dette var en bemærkelsesværdig afslutning 
på en bemærkelsesværdig - til mareridt 
grænsende - nats kørsel. 

II. Tidligere mærkelige oplevelser. 

Peter og Frances holdt tand for tunge. For en¬ 
hver normal person, dvs. for enhver lægmand, 
der kun har haft lidt berøring med UFO- 
fænomenet eller andre besynderlige fænome¬ 
ner, ville deres historie sikkert have lydt latter¬ 
lig. Men som det senere vil ses, er der andre 
faktorer, som har spillet ind og fået dem til at 
forblive tavse om deres oplevelse. 

Astralvandringer. 

Peter havde indførten bemærkning om astral- 

vandringer i sin rapport, og jeg spurgte ham 
derfor om dette punkt. Han fortalte mig, at han 
var vant til astralvandring indtil for 4-5 år siden. 
Han var begyndt på dette, da han var 14 - i pu¬ 
bertetsalderen - og han fortsatte dermed til han 
var 19. Da han traf Frances, holdt han op, fordi 
hun ikke kunne lide det. 

Frances: »Der var een nat, hvor jeg fik et fryg¬ 
teligt chok; han lå og sov, og så pludselig ... ja, 
jeg troede, han var død, fordi han åndede ikke 
og hans hud var nærmest transparent, jeg kun¬ 
ne næsten se igennem ham. Jeg forstod, at han 
var på astralvandring, for jeg mærkede, at han 
åndede, omend meget svagt. Jeg var godt klar 
over, at jeg ikke måtte vække ham, så jeg lod 
ham være, men ca. 10 minutter senere var han 
normal igen, og så vækkede jeg ham. Siden har 
han aldrig gjort det igen og (henvendt til Peter): 
jeg ved ikke» hvad der skete den gang ... jeg 
har aldrig spurgt dig.« 

Cv V.: Når du har været på astralvandring, 
har du så set snoren, der forbinder dig med din 
fysiske krop?« 

Peter: »Ja.« 

CV V.: »Og denne sidste (UFO) oplevel¬ 
se .. . ?« 

Peter: »Jeg følte det på selvsamme måde. 
Det var nøjagtigt den selvsamme oplevelse, 
som når man forlader sin fysiske krop, som de 
første stadier, hvor man slapper af og går ind i 
sig selv for at forberede sig på astralvandring. 
Sådan følte jeg det.« 

Telepati, selv-hypnose, etc. 

Peter fortalte i sin beretning, at hans telepatiske 
evner var blevet mindre siden oplevelsen 
30.-31. maj 1974, men at hans koncentrations- 
og indlæringsevne var blevet meget større. Jeg 
spurgte ham, hvor gammel han var, da han 
først opdagede sine telepatiske evner. 

Peter: Ved puberteten, omkring 14- 
årsalderen fandt jeg ud af, at jeg var i stand til 
at foretage astralvandring, selv-hypnose, og at 
jeg havde telepatiske evner. Altsammen noget, 
der ligger langt uden for normale drenges ad¬ 
færd. Jeg brugte telepati som selvskabsunder¬ 
holdning! - meget primitivt, fordi jeg aldrig blev 
særlig god til det. Nu har jeg mistet evnen.« 

Cv V.: »Kan du stadig foretage astralvan¬ 
dring?« 

Peter: »Nej, jeg har forsøgt, men jeg kan ikke 
mere.« 


Cv V.: »Og du, Frances, din fantastiske hu¬ 
kommelse?« 

Frances: »Ja, jeg kunne før en eksamen læse 
en bog igennem og næsten huske den ordret, 
men nu er denne evne fuldstændig væk.« 

En anden flyvende tallerken. 

I sin beretning har Peter anført en vigtig notits. 
Han omtaler en hændelse, som kan have noget 
at gøre med, at UFOerne fulgte efter dem: Han 



så en flyvende tallerken i juli 1964. Han har teg¬ 
net en udmærket skitse af objektet og skildret 
oplevelsen i detaljer. Han kørte sammen med 
sin far i dennes varevogn på en grusvej fra 
Gwelo via Selukwe til Shabani. 

Beretningen om Peter og Frances. 

Der var en jordvold ved et sving, og da de kom 
omkring hjørnet, så de UFOet, ca. 1,20 m fra 
vejen. Det var omkring 18-20 meter bredt. Da 
det lettede, blev de indhyllet i varme, røde støv¬ 
skyer. Objektet var metalgråt med mørke parti¬ 
er, hvor (han mener - SUFOI) kraftcentret var. 
Støvet klæbede til bilen i ugevis. Det havde li¬ 
gefrem brændtsig ind i lakken på den hvideva- 
revogn. De havde haft en ladning elektronisk 
udstyr i vognen, og efter oplevelsen med UFOet 
fandt de, at hver eneste diode i udstyret var be¬ 
skadiget, og de måtte tage hjem for at udskifte 
dem. Faderen, som ikke var spor interesseret i 
UFOer havde bedt Peter om at tie med denne 
oplevelse, og faktisk havde Peter ladet denne 
ting »gå i glemmebogen« indtil nu. 

Vognen. 

Peter fortalte også, at efter oplevelsen i 1974 
sammen med Frances viste det sig, at bilens 
dæk overhovedet ikke var blevet slidt. Peter 
havde købt nogle billige slidbaner til turen, da 
det var hans agt at vente med at købe nye 
Michelin-dæk til sin Peugeot til han kom til Syd¬ 
afrika, hvor disse er meget billigere end i Rho- 

desia. Nu, 7 måneder senere, er slidbanerne 
stadig i fin stand. Selv om de har kørt over 
7.000 km med dem, er de stadig som nye. Peter 
fortalte derimod, at de havde haft en masse 
vrøvl med koblingen og dynamoen, som var 
udbrændt, noget der normalt kun sker ved at 
der køres for stærkt - og han troede nu nok, at 
det skyldtes den høje fart på turen fra Rhode- 
sia . . . 

Udspurgt under hypnose. 

Kontakt afsløret. 

Carl van Vlierden ordnede det sådan, at det un¬ 
ge par kunne blive udspurgt under hypnose. 
Dette skete i Dr. Paul Obertik’s konsultation i 
Durban i begyndelsen af december 1974. 

Dr. Paul Obertik rejste til Syd Afrika i slutnin¬ 
gen af tresserne fra Chekoslovakiet, hvor han 
havde studeret og afsluttet sin medicinske ud¬ 
dannelse. Han er medlem af South Africa Soci¬ 
ety for Psychical Research (afdelingen i Natal), 
og han benytter sig af hypnose i sit arbejde i 
forbindelse med psykiske studier. Det var i det¬ 
te selskab, han mødte Carl van Vlierden, og de 
fandt ud af, at de havde fælles interesser inden 
for dette område. 

Peter viste sig at være et ideelt emne for dyb¬ 
dehypnose. Som beskrevet i The Natal Mercury 
den 16. januar 1975, fortæller dr. Obertik, at 
der er flere niveauer inden for hypnose: let, 
mellem og dyb -. Under let hypnose kan det 
ske, at individets underbevidsthed fremfører 
egne meninger og giver udtryk for fejlagtige 
overbevisninger. I dyb hypnose, - og Peter var i 


meget dyb hypnose - kan intet skjules, og 
sandheden vil altid komme frem. 

På baggrund af doktorens betydelige medi¬ 
cinske og eksperimentelle erfaring med hypno¬ 
se, var hans eneste konklusion den, at Peter 
havde oplevet de ting, han talte om. 

Med Frances var det anderledes. Hun kunne 
ikke under hypnose huske mere end ved fuld 
bevidsthed. Hun var jo faktisk også uden be¬ 
vidsthed mellem Fort Victoria og Beit Bridge. 

Her følger så et udskrift af båndoptagelsen af 
undersøgelsen (udspørgningen) under hypno¬ 
se. Læseren bedes undskylde visse lakuner, 
hvor ordene - udtalt sløvt og monotont af den 
hypnotiserede - var uforståelige. 

Den 3. december 1974. 

Dr. O.: Nå, Peter - hører du mig. Du kan se det 
hele. Fortæl mig en gang til. Du kørte omkring 
12 km fra Fort Victoria. Hvad skete så? 

Peter: Vi var ca. 12 km fra Fort Victoria, da vi 
opdagede de 2 objekter. Der var 2 fartøjer sam¬ 
men. Et var omkring 85 grader borte(?), det an¬ 
det var 90 grader lige over vognen ca. 200-300 
yards oppe. Den sendte stråler af lys ned ... el¬ 
ler stråler af en eller anden art, jeg ved ikke 
hvilken ...(?) som gav vognen dens egen vilje, 
egen kraft, retning, fart kontrol, styreevne, lys, 
alting. I et enkelt tilfælde fortalte vognen mig 
oven i købet, hvad jeg skulle gøre og hvorledes 
jeg skulle gøre det: ryge en cigaret. . . tænde 
lighteren . . . skifte gear. . . dreje radioen fra 
L.M. stationen til en anden station. Det var da vi 
hørte stemmer i radioen, der lød, som de kom 
fra L.M. (Lourengo Marques i Mozambique) 
men var det ikke. Det var direkte signaler fra 
fartøjet lodret over os, der sendte til radioen, 
som gav impulser til bilen ... til kabinen og 
til . . . Jeg forsøgte at kæmpe mod det under 
hele turen, - det uægte sceneri, en skærm, blev 
anbragt uden for vognens forrude, sideruder 
og bagrude. Det var fra et eller andet sted, jeg 
ikke kender. Hele turen kørte vi helt uden at 
være i berøring med vejbelægningen. Vi kørte 
overhovedet slet ikke på vejen. Vi kørte i en ret 
linie fra Fort Victoria til ... til ... 3 km uden for 
Fort Vie . . . (Beit Bridge? E.D.) Så kørte vi igen 
på selve vejen, og begge objekter lå nu 2-3 mi¬ 
les direkte over os, den ene ca. 80 grader i for¬ 
hold til bilen, den anden direkte over. Dette er 
meget kort, hvad der skete. Flere detaljer. . . 
flere detaljer. . . 

Dr. O.: Slap af, Peter. Du kan godt huske, 
hvad du vil sige. Sig det så. Hvad er det for flere 
detaljer? Peter. Hvad er det, du vil sige om flere 
detaljer, Peter? 

Medrejsende. 

Peter: Vi blev programmeret inde i bilen. Min 
kone faldt i søvn eller blev dysset i søvn af ra¬ 
dioen, som var »deres« stemme, så hun kan ik¬ 
ke huske ret meget af, hvad der skete inde i 
vognen. Så var der skikkelsen, der var sendt 
(egl. »strålet«, projiceret(?)) ned på bagsædet, 
hvor den forblev under hele turen. Den meddel¬ 
te mig, at jeg skulle se, hvad jeg ønskede at se, 
inde og udenfor og hvad den selv angik. Jeg vil¬ 
le kun se det, jeg ønskede at se: hvis jeg ønske¬ 
de, den skulle se ud som en and, så så den ud 
som en and; hvis jeg ønskede, den så ud som 
et uhyre, så så den ud som et uhyre. Jeg ved ik¬ 
ke .. . hvad de gjorde ... for jeg ved ikke hvor¬ 
dan ... jeg må forsøge at huske, fordi jeg 
må . ..de. . . 

Dr. O.: De . . . ja? 

Peter: Det tog dem ca. 7 sekunder at finde ud 
af, at jeg havde kommunikeret med fortiden, og 
at jeg havde kontrol over mine tanker (sindet) 
og var i stand til at suggestionere mig selv ved 
selvhypnose. De udslettede dette, dvs. de prø¬ 
vede at udslette dette, således at jeg ikke ville 
være i stand til at blive hypnotiseret og fortælle, 
hvad der skete inde i bilen ... jeg kan bare ikke 
huske . . . De var meget dygtige. Jeg kom aldrig 
op i fartøjet, men jeg kunne gennem strålerne 
se, hvad der skete inden i det og hvordan det så 
ud . . . 

Dr. O.: Hvordan så det ud, Peter? Fortæl mig 
det. 

UFO’ets indre. 

Peter: Det havde tre dæk (niveauer). 

Underste dæk ... var kraftaggregatet... an¬ 
det dæk var (Peter snublede her over ordene) 
maskin . .dæk . . . , rum, hvilerum . . . kommu¬ 
nikations . . . opholdsrum. Øverste dæk var. . . 
komplet flyvedæk . . . inter-astralt kontrolcen¬ 
ter. To lufttomme rør kædede hele enheden 
sammen. Ved at anbringe sig i røret, bragtes 
man til det ønskede dæk. Transporten inde i 
fartøjet skete ved vakuum-sug (tryk) vaku¬ 
um .. . inde i rør. . . inde i enhederne . . . 

Det var omkring 24-27 meter i diameter og 
18 meter højt. Maximal trykket var. . . well . . . 
((Peters tale nu meget utydelig og mumlen¬ 



de) . . . horisontal planer fra yderkanterne . . . 
lateralt gik de til (?)) ved tryk direkte op og di¬ 
rekte ned. De havde en stabilisatorenhed til at 
simulere begge ... i laboratorieafdelingen. Det 
var. .. Ethvert menneske, som blev taget in¬ 
denbords kunne placeres i denne afdeling, og 
omgivelserne kunne simuleres fuldstændigt. . . 
det er bare et torn-rum, men ved at bruge men¬ 
neskets evner eller mangel på viden, kunne de 
bibringe ham det, han ønskede atse, eller hvor 
han ønskede at være. 

Væsenerne. 

Dr. O.: Hvordan så de ud, Peter? - Ja, hvad lig¬ 
nede de? 

Peter: De så ud som jeg ville have dem til at 
se ud. Lignede de en and, så de ud som en and. 
Lignede de et uhyre, så de ud som et uhyre. 

Dr. O.: Har de nogen virkelig form? nogen 
virkelig form? De kan altså være alt, hvad man 
forestiller sig, har de nogen reel form? Er de fy¬ 
siske væsener? 

Peter: fysisk. 

Dr. O.: De er fysiske væsener? 

Peter: fysiske væsener. 

Dr. O.: Har de nogen konstant form, som de 
normalt antager? nogen skikkelse i hvilke de vi¬ 
ser sig for hinanden? 

Peter: De der var i bilen og i. . . rumfartøjet, 
var al . . . hvad jeg kunne se. Af samme størrel¬ 
se, farve, udseende, form og vægt. 

Dr. O.: Og hvordan så de ud? 

Peter: Samme grundtræk som mennesker 
med store brystkasser, halse, ubehårede, to ar¬ 
me, to ben ((?)). 

Dr. O.: Samme ((genetiske?)) organer som vi 
har? Mandlige eller kvindelige? 

Peter: Ingen kønsorganer. 

Dr. O.: Hvordan formerer de sig? 

Peter: Jeg ved det ikke. 

Dr. O.: Hvordan . . . hvor kommer de fra? 

Peter: Ydre galaxer 

Dr. O.: Hvilke ydre galaxer? 

Peter: De sagde ikke nogle navne . . . sagde 
bare . . . ydre galaxer. 

Dr. O.: Er de venligtsindede mod os . . . jordi¬ 
ske væsener? 

Peter: Ja. 

Dr. O.: De er venlige. Hvorfor optager de så 
ikke direkte kontakt med os, hvis de behersker 
disse store kræfter? 

Peter: Fordi der er to milliarder mennesker, 
som ikke ville forstå dem, som ikke ville vide, 
hvordan man skulle nærme sig dem, se på 
dem, se dem, tale til dem . . . 

Dr. O.: Kan de ikke få dem til at forstå? 

Peter: Nej, for så måtte de ændre verden, og 
det ønsker de ikke. 

Dr. O.: Tror de på Gud, Peter?, Tror de på 
Gud? 

Peter: Ingen Gud 

Dr. O.: De tror ikke på Gud? 

Peter: Ingen guder 

Dr. O.: Hvad tror de på? Tror de på uende¬ 
lig .. . tror de på udødelighed? 

Peter: De er utroligt avancerede. 

Dr. O.: Er de udødelige? 

Peter: Nej 

Dr. O.: Er de dødelige? Dør de, Peter? 

Peter: Ja 

Dr. O.: I jordtid, hvor længe lever de? 

Peter: Det ved jeg ikke. 

Rejsende i tid. 

Dr. O.: Hvor langt kan de rejse, Peter? Hvor 
hurtigt? Kan de rejse hurtigere end lyset? 

Peter: De rejser i tid, ikke i lys. 


Dr. O.: De rejser i tid, hvad mener du helt nøj¬ 
agtigt med det? 

Peter: De kan rejse i tiden . . . lysets hastig¬ 
hed er for langsom til at tilbagelægge milliarder 
af miles på sekunder. Hvis de ønsker at tage fra 
punkt A til punkt B, må de gå tilbage i tiden for 
at komme til jorden, så de sender sig selv tilba¬ 
ge i tiden. De er rejsende i tid, ikke i rum. 

Dr. O.: Hvorledes taler de? Snakker de, eller 
kommunikerer de bare? 

Peter: De . . . mentalt... de kan det engelske 
sprog perfekt, og de kan ethvert sprog, alle 
sprog i galaxerne. 

Dr. O.: Vil du dermed sige, at de behersker 
hele universets viden? 

Peter: Hele universets viden, men vi i galax¬ 
erne er kun som et stykke af et knappenålsho¬ 
ved skåret i en milliard stykker. 

Dr. O.: Hvilken verden kommer de fra? ligner 
den vor? er der ilt? 

Peter: De kommer fra 12 planeter i mælkeve¬ 
jen .. . og de slås ikke. Der er ingen krige, fordi 
de er ca. 2000 år forud for Jorden. 

Dr. O.: Så det vil tage 2000 år at nå dertil (for 
os) [Mon doktoren misforstod og således kom 
ind på et galt spor?] 

Peter: 2000 lysår. 

Dr. O.: Hvad siger de om jorden, Peter? Vil 
den blive fredsfyldt? Vil vi overleve? 

Peter: De vil ændre jorden på samme måde 
som de ændrede pyramiderne. De ændrede[?] 
krigene. De ændrede alt ved at indføre deres 
måde at gøre tingene på. 

Dr. O.: Hvordan vil de gøre det? 

Peter: Det ved jeg ikke. 

Infiltratorer. 

Dr. O.: Fortæl mig Peter, er der nogle af dem 
imellem os uden at vi lægger mærke til det? 

Peter: Tusinder[?] 

Dr. O.: Som er iblandt os? 

Peter: De er kontorassistenter, maskinskri¬ 
versker, forretningsmænd, universitets¬ 
studerende, lærere, skraldemænd . . . 

Dr. O.: Peter, hvis man nu ønsker at skabe 
kontakt og ønsker viden fra dem, vil de så give 
os den? Vil de træde i kontakt med os, hvis 
man ønsker det? 

Peter: De skaber kun kontakt, når de selv øn¬ 
sker det. Og ved at påvirke andre. De gør aldrig 
noget direkte, på Jorden .. . det ville gøre dem 
til topfigurer, sætte dem op på en piedestal. De 
påvirker kun. De er planlæggere og ledere af 

en person, som vil gøre og få indgivet de [?] 
ting, som er rosværdige. 

Menneskeheden vil overleve ved deres på¬ 
virkning, som de vil give til vor. . . [Her løber 
båndet ud.] 

Redaktøren af Flying Saucer Review, Charles 
Bowen, skriver, at det var en bemærkelsesvær¬ 
dig oplevelse at lytte til båndoptagelsen. På 
baggrund af det, han hører det unge par sige, 
mener han, at de har haft en yderst virkelig og 
foruroligende oplevelse. Der er ingen tvivl om, 
skriver han, at Peter så op i noget, måske et vir¬ 
keligt, eller et simuleret, rumfartøj (bemærk, at 
han kun bruger denne betegnelse, i modsæt¬ 
ning til »UFO« eller »flyvende tallerken«, når han 
taler under hypnose), og at det forvirrede ham 
en del. Med hensyn til resten af den under hyp¬ 
nose givne beretning må vi bevare et åbent 
sind, skriver C. B. Var det sandheden, eller en 
eller anden løgnehistorie, et resultat af »deres« 
hjernevask? Tilbage står, at beretningen har ik¬ 
ke så lidt til fælles med nogle af de »budska¬ 
ber«, vi har hørt tidligere. 

Læserne vil uden tvivl allerede have opdaget 
selvmodsigelser som den om, at UFO- 
væsenerne kommer fra »ydre galakser« og se¬ 
nere fra »tolv planeter i mælkevejen« (som er 
den allerinderste galakse for os!). Dette betyder 
selvfølgelig ikke, at Peter ikke kan have fået hi¬ 
storien indplantet i sin underbevidsthed af 
ikke-jordiske, eller andre, kræfter. Det er må¬ 
ske alt sammen led i en eller anden langfristet 
kontrolproces. 

Bilen er - da indførselsafgifterne i Sydafrika 
er for høje - blevet sendt tilbage til Rhodesia, 
hvor den blev solgt til en sagfører, der ikke 
kendte til parrets oplevelse i 1974. 

Det forekom C.B., at båndet endte noget 
brat, og han har senere fået oplyst, at der var 
lidt mere af interviewet. Mr. van Vlierden har lo¬ 
vet at sende dette sammen med et bånd fra 
endnu en hypnose-»seance«. 

Flying Saucer Review, 
august 1975/KML 

SUFOIs kommentar: 

Ganske vist var der gået Vz år fra den hævdede 
oplevelse til der blev optaget rapport, og det er 
måske forklaringen, men derfor er det alligevel 
ærgerligt, at van Vlierden tilsyneladende ikke 
har forsøgt at få fat i tankpasseren og senere 


grænsevagterne og fra dem fået en bekræftel¬ 
se på, at de to unge var klædt i vintertøj. Man 
må også beklage, at såvel van Vlierden som dr. 
Obertik ikke stiller neutrale spørgsmål. Svag¬ 
heden heri røbes især under hypnose¬ 
interviewet, hvor Peter tilsyneladende flere 
gange blot efterplaprer nøgleordene i spørgs¬ 
målene. Ud fra bemærkningen: »Fortæl mig en 
gang til«, kan vi forstå, at Peter har fortalt histo¬ 
rien en gang før, og det kunne måske være in¬ 
teressant, om vi havde fået lejlighed til at sam¬ 
menligne udtalelserne (- og ikke mindre 
spørgsmålene!) fra det første interview med 
disse senere. Som sædvanlig hører vi meget 
gerne kommentarer fra læserne også til denne 
beretning! For eksempel kan talen om astral¬ 
vandring osv. jo nok få en og anden til at finde 
den skeptiske mine (og pen) frem. Nogle vil vel 
også være betænkelige ved dr. Obertiks be¬ 
skæftigelse med psykisk forskning - og sådan 
kan man blive ved. 

lOKj 

Er ufonauter rejsende i tid? 


S. E. Priest. 

Dette er en rent spekulativ artikel, der 
handler om den mulighed, som andre også 
har været inde på: at UFOer kan være tids¬ 
rejse-maskiner. S. E. Priest kommer imid¬ 
lertid med nogle interessante ideer, og da 
emnet er aktuelt i videnskabskredse, hvor 
man eksperimenterer med forsøg vedrø¬ 
rende tid, bringes dette indlæg. En af de 
teoretiske fysikere, som beskæftiger sig 
med dette spørgsmål, har vist interesse for 
Peter og Frances-historien. om deres 
mareridt-agtige rejse fra Umvuma til Beit 
Bridge, bragt i sidste og dette nr. af UFO¬ 
NYT. Men nu til S. E. Priest’s egen artikel: 

Jeg har været interesseret i »UFO- 
fænomenet« siden 1950 og abonneret på tids¬ 
skriftet Flying Saucer Review længere end jeg 
egentlig kan huske, men gennem hele denne 
periode har jeg sjældent set noget forslag bragt 
frem om, at UFOer kan have forbindelse med 
rejser i tid: at UFOer måske kan transportere 
folk fra vor egen fremtid eller fra andre plane¬ 
ters fremtid. Jeg tror, det er umagen værd at se 
bort fra ikke-jordiske væsener (i det mindste 
ikke-jordiske væsener fra vor tid), fra beboere 
fra den indre jord eller fra andre dimensioner 
og give teorien om rejser i tid mere end blot 
flygtig opmærksomhed. 

Lad ostil at begynde med gå ud fra, at men¬ 
nesket sikkert vil blive i stand til at foretage rej¬ 
ser i tid engang i fremtiden; en fremtid, der når 
man tænker over det - er uendelig og ikke en¬ 
gang afhængig af den fortsatte beståen af Mo¬ 
der Jord. Ligesom vor fjerne forfader, hule¬ 
mennesket, f. eks. for 50.000 år siden kunne 
have fastslået, hvis han havde haft fantasi nok, 
at TV måtte blive opfundet før eller senere, så¬ 
ledes kan vi med vor avancerede teknologi og 
viden sige med sikkerhed, at på eet eller andet 
tidspunkt i fremtiden vil vore efterkommere op¬ 
finde en tids-rejse-maskine, hvadenten det så 
bliver i næste århundrede eller om 1 million år. 
Det faktiske tidspunkt for opfindelsen er lige¬ 
gyldigt, for når først mulighed for rejser i tid er 
nået, vil alle tidligere tidsaldre kunne besøges, 
hulemenneskets såvel som vor, år 1066 efter 
vor tidsregning, eller år 10.066 før vor tidsreg¬ 


ning. (I forbifarten tror jeg, det er rigtigt at sige, 
at rejser i tid kun kan blive rejser i fortiden. 
Fremtiden vil på ethvert givet tidspunkt være 
uformet og derfor ikke eksistere.) 

Efter at have fastslået, at rejser i tid må blive 
virkelige på basis af, hvad vi selv har nået in¬ 
denfor den historiske tids kun fem eller sekstu- 
sinde år, skulle vi måske prøve at undersøge 
den tekniske side af sådan en præstation. Jeg 
siger »prøve« - fordi jeg personlig ikke har den 
fjerneste idé om, hvordan sådan noget kan lade 
sig gøre rent teknisk. (Vi kan ikke tage stilling til 
»psykiske rejser i tiden« inden for denne arti¬ 
kels ramme; rejse i tid må for at være gyldig 
være fysisk, dvs. med fysiske 3-dimensionale 
hjælpemidler og i sædvanlige fysiske legemer.) 
Trods dette er der imidlertid een fysisk egen¬ 
skab, som alle tidsmaskiner må have, - og det 
er efter min mening evnen til at flyve. 

Science-fiction forfattere fra H. G. Wells og 
fremover har altid beskrevet tidsmaskiner som 
stationære objekter anbragt på jorden; men i 
århundreders løb ændrer landområder sig. F. 
eks. er det kun 10.000 år siden, England blev 
en ø. Romertidens London lå 15 meter under 
nuværende niveau. En rejsende fra - lad os si¬ 
ge 50.000 år frem i tiden - der startede en så¬ 
dan stationær tids-rejse-maskine anbragt på 
jorden i fremtidens London, ville meget vel 
kunne komme ind i vor tid, med andre ord ma¬ 
terialisere sig, og ramle ind i the Post Office To- 
wer med katastrofale resultater til følge. 

Det er derfor letforståeligt, at det eneste om¬ 
råde, i hvilket sådanne rejsende kunne foretage 
deres togt uden fare gennem tiden, er oppe i 
atmosfæren, både hvad angår start- og be¬ 
stemmelsessted. Deraf følger, at tids-rejse- 
maskiner må være i stand til at flyve. Man for¬ 
står godt, at en kommende tidsalders langt 
overlegne og avancerede teknologi ville afspej¬ 
les i bygningen og formgivningen af sådanne 
maskiner, - og således begynder mønsteret på 
den konventionelle flyvende tallerken at tage 
form. 

Men hvad kan være motivet eller motiverne 
bag sådanne rejser i tid? Måske er det simpelt 
hen kun en videnskabelig kuriositet. For deres 
tids jord kan meget vel være dækket af store 

ørkenområder, som mange af vore nutidige vi- 
denskabsmænd har profeteret. Hvis dette er til¬ 
fældet, vil vor eksisterende frodige vegetation 
og vældige vandforsyninger være af altopslu- 
gende interesse for de besøgende. Ligesom vi 
bruger arkæologien til møjsommeligt at bringe 
for dagen spor af svundne civilisationer, dybt 
begravet i jorden, således vil vore efterkomme¬ 
re langt ude i fremtiden bruge rejser i tid til at 
studere vor egen - for dem gamle - civilisation, 
- - og måske rummede det store cigarformede 
UFO-moderskib, beskrevet af Adamski, intet 
mere uhyggeligt end grupper af studerende, vi¬ 
denskabelige forskere og turister! 

På den anden side kan det være, at den 
fremtidige verden vil blive splittet af en strid, vi 
slet ikke kan forestille os, (hvad kunne vor hule¬ 
mand f. eks. få ud af de politiske forskelle som i 
dag skiller USA fra Sovjetunionen?) - og at 
hensigten med deres besøg hænger sammen 
med et eller andet aspekt af en dødbringende 
kamp, som finder sted i deres tid. 

UFO-fænomener, som hidtil har været gåde¬ 
fulde, kan evt. løses ved at henføre til teorien 
om rejser i tid. Når man tager i betragtning 
hvordan den menneskelige natur er i vor tid og 
sandsynligvis vil vedblive atvære, er det muligt, 
at nogle tids-maskine-operatører ikke er så om¬ 
hyggelige eller dygtige, som de burde være. I 
stedet for at ankomme præcis til deres tidsde¬ 
stination, kan de svigte og bøje af og komme 
ind i vor tid med regelmæssige mellemrum, 
indtil de til sidst når (rammer) den ønskede, 
skarpt afgrænsede tidsepoke, omtrent som en 
flad sten »smuttes« hen over overfladen på en 
dam. Hvis de samtidig er i stand til - og har øn¬ 
ske om - at påvirke sindet hos en iagttager, så 
han tror, han ser et for ham konventionelt ob¬ 
jekt, så har vi måske en mulig forklaring på det 
18.-19. århundredes luftskibs-mysterium, samt 
også på paketbåden, som kom sejlende om¬ 
kring 400 m over havoverfladen langs Menai- 
Strædet i 1743. (Menai: Strædet adskiller Wa- 
les fra øen Anglesey. O.A.) Denne båd blev set 
tre gange på samme sted og samme tid med 10 
års mellemrum. Ligeledes kunne denne teori 
forklare mysteriet om de faldende objekter, 
som aldrig synes at nå ned på jorden. Når først 
objektet een gang har skilt sig ud fra UFO-tids- 
maskinen vil det, hvad det så end er, miste tids¬ 
rejse-evnen og enten vende tilbage til sin egen 
tid eller slet og ret fortsætte med at opføre sig 
tosset gennem tiden, - noget lignende som hvis 


et dækskapsel faldt af en bil i 1975 og landede 
for fødderne af en forbløffet bonde - skal vi sige 
på Alfred den Stores tid! (Engelsk konge, ca. år 
870. O.A.) Man kunne også forklare hvad Ivan 
T. Sanderson beskrev som »out of place arti- 
facts«, dvs. forarbejdede ting fundet i jord¬ 
bundslag men ikke hørende til i den pågælden¬ 
de tid. 

Teorien om rejse i tid underbygges også be¬ 
tydningsfuldt af den omstændighed, at så man¬ 
ge rapporter om UFOnauter fortæller om men¬ 
neskelignende skikkelser, idet fremtidige civili¬ 
sationer sikkert vil have udviklet robotter og an- 
droider til at påtage sig den mulige fysiske fare, 
der er forbundet med at foretage udforskninger 
fjernt fra dem selv. 

Den første og afgørende regel for rejser i tid 
må helt sikkert være: »no interference«, = ingen 
indblanding i eller manipuleren med det histori¬ 
ske forløb af begivenheder. Dette kunne forkla¬ 
re, at UFOerne almindeligvis unddrager sig os 
og kun skaber den mest intetsigende kontakt 
med os, skønt det ikke er svært at forestille sig, 
at der også i kommende tider vil eksistere anti- 
sociale og uansvarlige elementer, elementer 
som ikke vil føle sig hævet over at lave sjov, - 
det være sig fysisk, mentalt eller psykisk - med 
disse besynderlige primitive (os), som de måtte 
møde. 

Vor egen tidsalder, med menneskets første 
dristige færd i rummet og udnyttelsen af atom¬ 
kraften, er uden tvivl den hidtil vigtigste i den 
menneskelige historie. (Så vidt vi da ved!) 

Fremtidens studerende og historikere vil sik¬ 
kert ønske at studere os for at se, hvad der fik 
os til at handle, som vi gjorde. Den sidste del af 
det 20. århundrede kan meget vel blive den før¬ 
ste anløbshavn for fremtidens seriøse rejsende 
i tid. 

Gennem de sidste 25 år har flere og flere 
uforklarlige fænomener tvunget UFOIoger ind i 
nogle yderst esoteriske teorier for at få mening 
i det hele. Lige straks synes man, at det gode 
ved teorien om rejser i tid er enkeltheden. Men 
ved nærmere eftertanke indser man, at alt det, 
der ligger i den er lige så forskelligartet og 
overraskende som alt andet, der hidtil har væ¬ 
ret taget i betragtning. Vor tids gennemsnits¬ 
menneske er alt for opslugt af sin egen »nutid« 
til at ofre mange tanker på tidens beskaffen¬ 
hed. For ham hører verden bogstavelig talt op 
med hans egen personlige død; men for utalte 
millioner af endnu ufødte mennesker vil jorden 

stadig fortsætte og vil bestå, indtil den bliver en 
slagge - tiltrukket af den døende sol. 

Men til den tid vil mennesket nok have lært at 
kolonisere andre soles planeter. Forklaringen 
givet af Peter under hypnose (Rhodesia- 
UFOhændelsen, (se andetsteds i bladet): 

... at de kommer fra andre galakser. . . kan 
ganske givet være sand, især fordi: »hvis de øn¬ 
sker at gå fra punkt A til punkt B, må de gå til¬ 


bage i tiden for at komme til jorden, - så de 
sender sig selv tilbage i tiden, de er rejsende i 
tid - - ikke rumrejsende.« 

Tidligere var det de umådelige afstande, som 
forbløffede ved studiet af det astronomiske uni¬ 
vers. Nu må vi tilpasse vore hjerner til lignende 
umådelige udstrækninger af tid involveret i en 
uendelig fremtid. 

Flying Saucer Review, vol. 21, no. 6/KML 


TIDSMASKINEN af Dr. José Alvarez Lopez 


Den argentinske videnskabsmand er inter¬ 
nationalt kendt gennem sine værker om re¬ 
lativitetsfysik og elektronteknik; han er li¬ 
geledes kendt for sine bidrag til arkæologi¬ 
ske målesystemer og studier over termo¬ 
dynamiske kræfter i fysikken. Han er for¬ 
fatter af adskillige bøger og tekniske vær¬ 
ker samt leder af laboratoriet ved Fysisk 
Institut i Cdrdova. 

Et yndet tema i »Science Fiction« er det 
teknisk-fysiske apparatur, som tillader os at gå 
frem eller tilbage i tid alt efter ønske. Man kun¬ 
ne nævne en mængde litteratur om dette tema, 
i hvilket et menneske eller en gruppe menne¬ 
sker bliver ført ind på en skueplads, der tilhører 
andre epoker af Jordens historie. En person, 
for eksempel, bliver projiceret ned til den ro¬ 
merske tidsperiode, og her viser han sig så 
med revolver i bæltet og vestlig klædedragt, 
midt i det Romerske Senat i det øjeblik Julius 
Cæsar døde. Fortællingens gang tillader ikke 
vor hovedperson at forhindre fuldbyrdelsen af 
de historiske kendsgerninger. 

I andre tilfælde tillader denne samme maski¬ 
ne passagererne i nogle biler at være til stede i 
en fremtidig epoke på vores planet. Det scene¬ 
ri, som H. G. Wells lavede til sin hovedperson 
Cristal - i »Mennesker som Guder« (Hombres 
como Dioses) - er så avanceret, at det slet ikke 
lignervor planetaf i dag. 

I andre tilfælde bringer science-fiction forlø¬ 
bet alvorlige metafysiske problemer af skæb¬ 
nemæssig art, og den uhyrlige forandring af de 
historiske begivenheder kan forårsages af en 
myg, som i en fjern fortid forandrede sin måde 


at flyve på. Dette kunne snarere ligne et argu¬ 
ment imod muligheden af en sådan tidsmaski¬ 
ne. Hvis et menneske af i dag blev projiceret 
tilbage til fortiden, så kunne han jo forandre nu¬ 
tiden; men nutiden eksisterer jo stadig som den 
er, og derfor ville en sådan tidsmaskine være 
umulig. 

Problematikken omkring tidsmaskinen er 
uendelig, og skribenterne har anstrengt sig for 
at udnytte den i lige så mange uendelige vari¬ 
anter som tidens abstrakte natur tillader i dette 
kalejdoskop, hvor determinismen, menneskets 
frihed og udviklingslovene slutter sig sammen 
for at skabe de mest uventede situationer. 

Men indtil videre har alt dette kun været 
science-fiction. Ingen af disse talrige forfattere 
af de forskellige »tidsmaskiner« tænkte sig at 
mennesket muligvis en dag ville kunne føre alt 
dette ind på virkelighedens område. På den an¬ 
den side så har spekulationerne omkring tidens 
natur holdt sig i live inden for rammerne af den 
rene filosofi. Heraclit’s forestillinger, samt Epi- 
kur’s og S. Agustin’s har fortsat ind i vor epoke 
med Kant, Bergson og Heidegger, og har været, 
rene filosofiske spekulationer over tidens reelle 
eller imaginære natur. Ingen tænkte i den for¬ 
bindelse på at manøvrere med dette begreb, da 
filosofferne jo aldrig lagde megen interesse i 
den praktiske realisering af deres tanker. 

Alt dette blev radikalt forandret med frem¬ 
komsten af Einstein’s »Relativitetsteori« hvad 
angår grænserne for tidsproblematikken, som 
hidtil var reserveret filosoffer og novelleskri¬ 
benter. Den nye og revolutionerende kendsger¬ 
ning, som Einstein kom frem med, var, helt 

præcist, en integrering af det fysiske og tekni¬ 
ske i området for tidsproblemet, som for fysi¬ 
kerne var en enhed, hvis virkelige natur ikke 
bekymrede dem, og som fra Galileo’s og New- 
ton’s tid kun interesserede dem med det formål 
at opstille målestokke over noget, som de ikke 
vidste hvad var, men som de manipulerede 
med uden større problemer. 

Men Albert Einstein ændrede tiden til et ma¬ 
teriale der kunne eksperimenteres med. Han 
gjorde det til noget, som kunne beregnes og 
berøres. Straks blev tiden for fysikerne til et 
materiale for spekulation, diskussion, analyse 
og eksperimenteren. Diskussioner omkring ti¬ 
den tog sin begyndelse, og man kom til den 
konklusion, at tiden kunne retarderes af men¬ 
nesket via mekaniske apparaturer affødt af re¬ 
lativitetsteorien. 

Langevin’s Rumrejsende menneske. 

Den kendte vise franskmand Langevin bør be¬ 
tragtes som det første menneske, som udtænk¬ 
te en tidsmaskine inden for absolut videnska¬ 
belige rammer. Ved at anvende relativitetsteo¬ 
rien opdagede Langevin, at en rumrejsende, 
som rejste med en hastighed tæt ved lysets, vil¬ 
le vende tilbage til Jorden og til sin store over¬ 
raskelse finde, at tiden var forløbet meget hurti¬ 
gere for beboerne på denne planet end for 
ham. For eksempel, på en rejse, som varer ad¬ 
skillige år - lad os sige ti - så vil Langevin’s rej¬ 
sende ikke genfinde nogen af sine venner eller 
forældre, men derimod efterkommerne af dis¬ 
se, fordi de andre forlængst var døde. Men ikke 
desto mindre var der, som vi sagde, kun forlø¬ 
bet ti år for den rejsende. 

Denne idé, som Langevin havde, begejstrede 
naturligvis mange mennesker, men rumrejser¬ 
ne var i den epoke rent utopiske, og ingen 
tænkte på at udnytte denne helt nye »Kilde til 
Ungdom« til, via rumrejser, at forlænge ung¬ 
dommen på en helt usædvanlig måde. Proble¬ 
met, som Langevin fremsatte, forblev dog in¬ 
denfor akademiske rammer, hvor det blev vidt 
og bredt diskuteret blandt de mest eminente 
specialister i teoretisk fysik. 

Omkring den tid, hvor Langevin kom frem 
med sine ideer om menneskets mulige kontrol 
over tiden, var der en anden klog franskmand, 
Louis de Broglie, som begyndte sine spekulati¬ 
oner over tiden. Meget hurtigt blev man over¬ 
bevist om, at der var to tider i den fysiske ver¬ 
den. En positiv tid, som de Broglie kaldte »Par¬ 


tikeltid« - og en anden, negativ tid, som han 
kaldte »Bølgetid«. Men hans tanker omkring ti¬ 
den blev afbrudt af hans pludselige opdagelse 
af det som, via hans matematiske analyser, 
blev til »Bølgemekanikken« (bølgeteorien) - 
som er basis for atomfysikken i vore dage - og 
som de Broglie fik Nobelprisen for. 

ANTITID og ANTISTOF 

Hvad var denne negative tid, i hvilken universet 
gik baglæns i retning af fortiden? Science ficti¬ 
on forfatterne brugte den til at forbedre deres 
imaginære apparater, hvorved de fik et viden¬ 
skabeligt grundlag til at foretage undersøgelser 
af fortiden. Men en berømt engelsk fysiker - P. 
A. Dirac - opdagede, at den negative tid måtte 
ligge til grund for antistoffet, og til alles overra¬ 
skelse, og også til hans egen, begyndte der me¬ 
get snart i laboratoriet at vise sig de »antiparti¬ 
kler« som var forudset i Dirac’s teori som en 
konsekvens af den negative tid. I dag er der, 
som vi ved, en halv snes af disse antipartikler, 
og fysikerne taler om »antiuniverser« der består 
af dette »antistof« og denne »antitid« eller nega¬ 
tive tid. 

MINKOWSKY, Einstein’s læremester 

Alle disse ting er temaer af experimentel karak¬ 
ter, som fysikerne af i dag behandler i deres 
forsøg på at styre tiden. Men langt mere vigtigt 
end alt dette var - hvad angår tidsmaskinen - 
Minkowsky’s værker og konklusioner, som vi 
særligt bør have opmærksomheden henvendt 
på. 

På »Solvay Kongressen« i Gottingen i 1928 
forbløffede Minkowsky auditoriet - som var 
sammensat af de mest eminente videnskabs- 
mænd fra den epoke - med følgende forsikring: 
»Essensen af Relativitetsteorien er transmutati¬ 
onen (forandring) af tiden til rum og af rummet 
til tid«. Dette har nok været den mest dristige 
menneskelige idé hvad angår muligheden for 
at dirigere og kontrollere forløbet af tiden. 

Hvis Minkowsky havde levet nogle år mere så 
havde denne opdagelse nok givet vigtige resul¬ 
tater. Det er beklageligt, at denne unge viden¬ 
skabsmand, som da var 28 år, døde kort tid ef¬ 
ter, og den retning hans forskning havde taget, 
blev helt opgivet. Af Minkowsky’s arbejde blev 
kun den del tilbage, som Einstein tog med i sin 
Relativitetsteori og som gjorde ham berømt: fo¬ 
restillingen om tiden som den fjerde dimensi¬ 
on. For at retfærdiggøre det historiske bør vi 

huske på, at det var denne unge videnskabs¬ 
mand som forsynede Einstein med det mate¬ 
matiske begreb, som gjorde hans teori berømt. 

Men Einstein’s forskning gik andre veje, og 
Minkowsky’s tanker om forandring af tid og 
rum forandrede sig i retning af transmutation 
fra stof til energi. Vi ved alle, at denne del af te¬ 
orien hos den geniale forsker lagde grunden 
for frembringelsen af atombomben, som øde¬ 
lagde Hiroshima, og hvad den angår følte Ein¬ 
stein sig direkte ansvarlig og fuld af skyld. 

Som følge deraf må vi spørge: Hvad ville der 
mon være sket, hvis en eller anden havde fort¬ 
sat udviklingen af Minkowsky’s ideer om trans¬ 
mutation af tid til rum og viceversa? Der er ikke 
tvivl om, at vi så havde været i gang med at lave 
en autentisk tidsmaskine. Man må ikke tro, at 
alt dette er den rene spekulation. I fysikernes 
verden bringer enhver form for spekulation 
praktiske resultater, og de som var skeptiske 
hvad angår Einstein’s transmutation af stof til 
energi blev skuffede, foran resultatet af i dag af 
den faktiske atomenergi. 

Til mange menneskers overraskelse kan vi 
oplyse, at tidsmaskinen allerede eksisterer, og 
at den er en realitet i laboratoriet. 

Eksperimenterne på Laboratoriet 
i Massachusetts. 

Det lykkedes videnskabsmændene Rhime, Pi¬ 
nes og Waugh, som arbejdede i elektronlabo¬ 
ratoriet på det kendte »Massachusetts’ Tekno¬ 
logiske Institut« at fremkalde fænomenet nega¬ 
tiv tid i 1970. Under forløbet af eksperimenter 
med magnetisk kerneresonans kunne de iagt¬ 
tage fænomener indenfor hvilke det var muligt 
på et senere tidspunkt at forandre virkninger, 
der allerede var sket på et tidligere tidspunkt. 

Dette, som forekommer totalt absurd, er ikke 
desto mindre et konkret laboratorieeksperi- 
ment, som beviser at mennesket kan - i hvert 
fald på kerneområdet - ændre tidsforløbet og 
fremkalde en omvendt kausalitet. Efter eksperi¬ 
menterne på Massachusetts’ Teknologiske 
Institut kan vi forsikre, at tidsmaskinen allerede 
er en realitet på laboratoriet. 

Fænomenerne som hænger direkte sammen 
med disse omfattende eksperimenter griber 
også ind i det vanskelige problem omkring Ek- 
tropien eller Anti-entropien, som, efter hvad det 
viser sig i laboratoriet, åbner for et helt ubetrådt 
område, ikke alene for den praktiske fysiker, 


men også for filosoffen, som mediterer over de¬ 
terminismen, friheden og livets karakter. 

Biologien vil blive den videnskab som vil bli¬ 
ve mest direkte berørt af de seneste eksperi¬ 
menter, men Minkowsky’s revolutionære ideer 
får i dette perspektiv en dyb realitet, som får os 
til at tænke på, at Minkowsky i det 21. århun¬ 
drede vil blive mere kendtend Einstein. 

OVNIS, Argentina, marts-april 1975/ 

E. Ka 


Til medlemmerne af 
UFO-alarmeringskæden 

Efter at alarmeringskæden nu har fungeret si¬ 
den 1961 og i den tid er blevet udvidet stærkt, 
har der vist sig forskellige mangler, bl. a. svig¬ 
tende kontakt med de personer, som er tilknyt¬ 
tet kæden. Årsagen kan naturligvis ligge i, at 
der i mangel af observationer i visse områder 
ikke kommer meldinger til og fra alarmerings¬ 
centralen. I så fald vil den eneste faste kontakt 
mellem alarmeringscentralen og dens medlem¬ 
mer være den, der sker gennem vort tidsskrift, 
UFO-NYT, hvori de vigtigste observationer og 
alarmer refereres. Desværre har det vist sig, at 
en del af alarmeringskædens medlemmer ikke 
abonnerer på bladet, hvilket burde være en 
selvfølge. 

For at få det hele ført å jour, har Alarmerings¬ 
centralen udsendt et nyt tilmeldelsesskema, 
således at de forandringer, der er sket hos de 
enkelte medlemmer, f. eks. adresse, tlf.-nr., 
træffetider, udrustning med materiel, mulighe¬ 
der for at observere m. m. kan blive registreret 
hos alarmeringscentralen. Har De af en eller 
anden grund ikke modtaget skemaet, beder vi 
Dem venligst rette henvendelse til os. 

Med venlig hilsen 
X. P. 

Alarmeringscentralen. 

Bemærk venligst: ny adresse på Rapport¬ 
afdelingen: 

SUFOI Rapportcentral 
v/ Carsten Hedegaard Pedersen 
Mørkelmosevej 2, Avderød 
2980 Kokkedal 
Tlf. 03- 18 04 26 

Det sagde man. 

F. Barmwater: 

»Grundtræk af astronomien« - femte udgave 

G. E. C. Gad’s Forlag - København 1929. 

Om planeten JORDEN: 

En iagttager på et andet himmellegeme, udsty¬ 
ret med instrumenter som dem, vi besidder, vil 
antagelig kun med vanskelighed kunne obser¬ 
vere selve jordoverfladens detaljer. Størstepar¬ 
ten af jorden er jo dækket af skyer, men selv på 
områder, som er skyfri, vil vor tætte atmosfære 
lægge et blåligt tågeslør over alle enkeltheder, 
således som vi selv kan iagttage det, når vi be¬ 
tragter et fjernt landskab fra en flyvemaskine 
eller en bjergtop. Set udefra vil det mest karak¬ 
teristiske ved vor planet formentlig være de hvi¬ 
de pletter ved polerne samt - under gunstige 
omstændigheder - solens spejling i de ellers 
mørke verdenshave. En iagttager på Venus ville 
med instrumenter som vore være ude af stand 
til at iagttage resultaterne af menneskenes virk¬ 
somhed, og selv fra Månen ville det være så 
vanskeligt at afgøre, om f. eks. lyset fra vore 
store byer ikke skyldtes vulkansk virksomhed, 
at en iagttager dér med rette kunne være i tvivl 
om, hvorvidt vor Planet var beboet af »fornuft¬ 
væsner«. 


Om planeten MARS: 

Det mest iøjnefaldende på dette kort (Schiapa- 
rellis marskort - Kai!) er det regelmæssige net¬ 
værk af kanaler. Nogle af dem er meget lange; 
således omspænder kanalen Eumenides Orcus 
mere end en fjerdedel af planetens omkreds, 
og har den anselige længde af ca. 5000 km. 

Det falder meget vanskeligt at tænke sig, at 
så regelmæssige dannelser kunne være frem¬ 
kommet alene ved naturkræfterne, og det er ik¬ 
ke ukendt, hvorledes man har villet forklare ka¬ 
nalerne som et værk af fornuftvæsener, der jo 
ganske vist i så fald måtte disponere over gan¬ 
ske andre tekniske hjælpemidler end menne¬ 
skene. Hypotesen om marsboerne har igen fra 
anden side mødt fanatisk modstand; man er 
endog gået så vidt, at man har erklæret kana¬ 
lerne for optisk bedrag. Dette har dog intet på 
sig; om de pågældende stribers realitet kan der 
ikke tvivles. Men på den anden side er hypote¬ 
sen om fornuftvæsenerne, ved hjælp af hvilke 


I 

m m m 

man med samme lethed kan forklare såvel et 
givet fænomen som det stik modsatte, viden¬ 
skabeligt set værdiløs. Når hertil kommer, at 
Mars efter alt at dømme kun har dårlige betin¬ 
gelser for at huse væsner af menneskelignende 
art, må alvorlige og kritiske forskere søge en 
»naturlig« forklaring på de iagttagne fænome¬ 
ner og, indtil dette definitivt er mislykket, henvi¬ 
se marsboerne til fantasiens rige.- 

-Hvad endelig kanalerne angår, da er 

meningerne allerede blot om deres geometri¬ 
ske regelmæssighed meget delte. De er over¬ 
ordentlig vanskelige at iagttage, og der er ad¬ 
skilligt, som tyder på, at de ofte tegnes med 
større skarphed og regelmæssighed, end hvad 
der svarer til virkeligheden. Måske kan de op¬ 
fattes som bælter af vegetation omkring vand¬ 
førende, »naturlige« revner i planetoverfladen. 

Om MÅNEN: 

Månen er tilsyneladende en død verden. Den 
mangler fuldstændig Atmosfære, hvad der kan 
ses af, at når Månen indhenter en stjerne, for¬ 
svinder denne lige i samme øjeblik, den nås af 
den mørke rand; var der atmosfære, måtte 
stjernen på grund af lysabsorptionen og refrak¬ 
tionen i denne blive gradvis svagere og svage¬ 
re, inden den helt forsvandt. Skydannelser eller 
vulkansk virksomhed har man aldrig iagttaget. 
Der synes af og til at foregå små forandringer 
på Månens overflade; de fleste skyldes dog sik¬ 
kert de voldsomme temperatursvingninger, 
overfladen er underkastet. I løbet af den 14 da¬ 
ge lange månedag opvarmes overfladen til over 
100°, medens den om natten ved udstråling til 
verdensrummet afkøles til henimod 100° under 
frysepunktet. 

C. Luplau Janssen: 

»På vej til Månen« - copyright Forlaget FREM¬ 
AD, København 1958. 

Under afsnittet: »Udflugter til andre planeter« 
fortælles der om rejser til Mars, der siges bl. a.: 

Det har været muligt for astronomerne at må¬ 
le varmestrålingen fra Mars. Temperaturen ved 
middagstid under gunstige forhold ved plane¬ 
tens ækvator kan nærme sig 30° C., men ellers 
må vi regne med langt lavere varmegrader, og 
streng frost synes at være fremherskende. I 

marsnatten - Mars drejer sig om sin akse i 241/2 
time - ligger temperaturen vel omkring -^50 
grader eller lavere endnu. Biologerne tvivler på, 
at liv overhovedet kan eksistere under disse 
barske forhold, der kan i hvert tilfælde kun væ¬ 
re tale om de allerlaveste plantearter. Marsbe- 
boerne hører kun hjemme i fantasiromanerne, 
vi vil ikke få lejlighed til at hilse på dem, når vi 

lander på den røde planet.- 

-Mars er altså en meget ugæstmild klo¬ 
de, en gammel verden, hvis overflade næsten 
er udglattet, der ses ikke bjerge deroppe. Skul¬ 
le der være liv deroppe, er det af allerlaveste 
art. 


og om VENUS: 

Man har ofte formodet, at Venus skulle befinde 
sig på et tidligere udviklingstrin end vor Jord, 
og at der under skyerne skulle findes forhold 
og en vegetation, der mindede om jordens i 
kulperioden. Det er dog kun gisninger. Vegeta¬ 
tion på Venus ville medføre et betydeligt iltind¬ 
hold i atmosfæren, men ilt har ikke kunnet påvi¬ 
ses, vi ved ikke engang, om skyerne består af 
vanddamp, det er muligt, men langt fra sikkert. 
Som man vil se, er vor viden om naturforholde¬ 
ne på Venus ret ringe, vi ved ikke om vi ville 
kunne friste livet deroppe. 

KaiE. Møller 


KIG PÅ 
HIMLEN .. . 

E. Amby Knudsen 



Ikke alle dele af himlen er lige stjernerige, og 
det ses tydeligt at netop den sydlige himmel er 
ret sparsomt udstyret med synlige stjerner; 
men på bestemte tidspunkter af året er der en 
enkelt undtagelse, der under gunstige atmos¬ 
færeforhold kan vække opmærksomhed. Den¬ 
ne stjerne kaldes Formalhaut og indgår i stjer¬ 
nebilledet »Sydlige Fisk«, der altid står lavt over 
horisonten (<10°), og kulminerer i syd midt i 
december kl. ca. 18.00. Formalhaut befinder 
sig i en afstand af 24 lysår og lyser med en styr¬ 
ke der svarer til Pollux i »Tvillingerne«. 

Da Merkur og Venus hele tiden står tæt på 
Solen (max. vinkelafstand henholdsvis 28° og 


47°) vil det ikke være relevant at omtale de 
stjernebilleder, hvori disse to planeter befinder 
sig, men de bevæger sig rundt omkring i den 
såkaldte dyrekreds sammen med de øvrige 
planeter. Dyrekredsens 12 stjernebilleder, der 
måske i forvejen er kendt fra ugebladenes 
astrologiserier, hedder som følger: Vædderen, 
Tyren, Tvillingerne, Krebsen, Løven, Jomfruen, 
Vægten, Skorpionen, Skytten, Stenbukken, 
Vandmanden og Fiskene. 

Det kan nævnes at der skulle være mulighed 
for at se stjerneskud 13. december (Geminider- 
ne) og 3.-4. januar (Kvadrantiderne). 

E. Amby 


Planetpositioner medio februar: 


Planet 

opg. ca. 

nedg. ca. 

stdr i stjernebilledet 

Merkur 

7.00 

15.05 


Venus 

8.15 

21.55 


Mars 

7.00 i s.ø. 

14.55 i s.v. 

Stenbukken 

Jupiter 

9.50 i n.ø. 

1.45 i n.v. 

Tyren 

Saturn 

15.25 i n.ø. 

7.20 i n.v. 

Krebsen 

TUNGUSKA atter i fokus 


»Eksplosion i Sovjet muligvis UFOs værk«, 
»Rumskib kastede A-bombe i sibirisk skov 
for 70 år siden«, »Hævder at rumskib fra 
fremmed planet affyrede A-bombe«. Det 
var nogle af de sensationelle overskrifter, 
der kunne ses i danske aviser i midten af 
oktober. Det der med »A-bomben« er der 
nu ikke rigtig noget holdepunkt for, når 
man ser artiklen, som den »tikkede« ud af 
fjernskriverne d. 14. kl. 23.40-46. Her var 
overskriften blot: »Mystik«; men teksten er 
da interessant nok alligevel, selv om der ik¬ 
ke tales om nogen aggression: 

red. 

MYSTIK 

Moskva, torsdag. RB-Reuter: 

En mystisk eksplosion, der for næsten 70 år 
siden hærgede et stort skovklædt område i Si¬ 
birien, havde sandsynligvis en atomar oprindel¬ 
se og kan være forårsaget af et fremmed rum¬ 
fartøj, sagde en sovjetisk geolog torsdag til det 


Dette amatørfoto af fænomenet den 30. juni 
1908 stammer fra Pi et er Coll’s bog: Geschåfte 
mit der Phantasie, Arena, Vesttyskland, 1970. 
Har læserne tidligere set dette foto? I bekræf¬ 
tende fald: Hvilke bøger/tidsskrifter er det set 
i? Send venligst et par linjer til Efterforsknings- 
afdelingen herom. 


sovjetiske nyhedsbureau TASS. 

Geologen Aleksej Solotov, der igennem 17 år 
har studeret den mystiske eksplosion, er netop 
vendt tilbage fra sin seneste ekspedition til om¬ 
rådet. 

- Hidtil har ikke een eneste kendsgerning 
kunnet modsige atomteorien, forklarede han til 
TASS. 

En anden teori har været et meteornedslag, 
men man har ikke fundet spor af meteoret, og 
de videnskabsmænd, der hælder til denne teo¬ 
ri, siger, at meteoret ved nedslaget forvandle¬ 
des til gasser. 

Eksplosionen indtraf den 30. juni 1908. Øjen¬ 
vidner sagde, at der var et blændende ildglimt, 
som blev set af folk i indtil 800 km’s afstand. 

Eksplosionen fældede millioner af træer i et 
cirkelformet område rundt om nedslagsstedet. 
Cirklens radius var 30 km. En støvsky over ste¬ 
det holdt sig i flere timer. 

Solotov sagde til TASS, at han ikke anser det 
for usandsynligt, at vor klode har fået besøg af 
væsener fra andre verdener. 

-Det er ud fra dette synspunkt, at vi undersø¬ 
ger muligheden for, at den kosmiske genstand 
(der slog ned i Sibirien) var af kunstig oprindel¬ 
se, sagde han. 

Solotov indsamlede på sin seneste ekspediti¬ 
on prøver af den permanent frosne under¬ 
grund, dateret fra 1908, og fra de træer, der 



overlevede eksplosionen. Han håber herved at 
få nye beviser på sin teori om en atomeksplosi¬ 
on. 

Træprøver, der er indsamlet fra området, vi¬ 
ser, at der har været højere radioaktivitet end 
normalt i tiden efter 1908, sagde han. 

2346 14/10 

Kommentar: 

»Rumskibet« fra Sibirien spøger i mange bø¬ 
ger verden over, også i UFO-bøgerne. Denne 
gang vakte udtalelsen til TASS så stor op¬ 
mærksomhed i nyhedsmedierne, at alle pres¬ 
sebureauer bragte beretningen, og den blev 
sågar bragt i radioavisen to gange. I mange år 
har forskellige forskere beskæftiget sig med 
dette fænomen, der skete for snart 70 år siden. 
Men hvad skete der egentlig? 

Teorierne er mange. Nogle mener, at der har 
været tale om et stort meteor, der fordampede 
ved nedslaget. Dette skulle så være årsagen til 
de manglende rester af meteoret. 

Andre mener, at der var tale om nedslag af 
en komet. Dette afvises igen af de forskere, der 
mener, at der meget vel kunne være tale om et 
nedslag af såkaldt »antistof«. 

Den mest opsigtsvækkende teori kom dog 


nok frem for en halv snes år siden, da to sovje¬ 
tiske forskere i en tidsskriftsartikel hævdede, at 
det kunne have været beboere på en fremmed 
klode i universet, der signalerede til os ved 
hjælp af en gigantisk laserstråle, der så skulle 
have forårsaget katastrofen i tundraen. 

Geologen Aleksej Solotov er nok et af de 
mennesker, der med størst energi har studeret 
fænomenet gennem mange år. Man må håbe 
på, at de analyseresultater, der vil foreligge, når 
hans undersøgelser afsluttes, vil muliggøre en 
klaring af, hvad der i virkeligheden skete. 

En af SUFOI’s venner har gennem lang tid 
samlet facts om denne begivenhed. Vi håber 
ved lejlighed at kunne bringe en redegørelse 
for nogle af kendsgerningerne i denne spæn¬ 
dendesag. 

Ole Henningsen 

Tunguska-sagen har tidligere været omtalt i 
UFO-NYT nr. 2,1968 og nr. 5,1974. Bogen »UFO’s 
From Behind The Iron Curtain« af Ion Ho- 
bana og Julien Weverbergh, der er kommet i 
»pocket book«-udgave fra Bantam Books i juni 
1975, bringer en 20 sider lang beretning om 
»The Tungus Miracle«. 

red. 


Boganmeldelse: 


»THE 

INVISIBLE 

COLLEGE« 

DR. JACQUES VALLEE’s NYE TEORI 



En bemærkelsesværdig ny teori er præsenteret af dr. Jacques Vallée, der er 
astronom, computersagkyndig, direktør tor The Palo Alto Paranormal Re¬ 
search Institute og gennem mange år en fremstående sagkyndig på UFO- 
området. Hans teori er til tider vanskelig at følge på grund at dens abstrakt¬ 
hed, hvilket er årsagen til, at vi vil forsøge at gengive hans bidrag så tydeligt 
som muligt. 

Vallée begynder med at antage, at enhver 
menneskelig aktivitet - også videnskaben - har 
en hemmelig side. Han antager desuden, at det 
er usandsynligt, at Jorden bliver besøgt af ujor¬ 
diske væsener, dog uden at udelukke denne 
mulighed, men i så fald i det mindste i sam¬ 
menhæng med en til disse »rumskibe« knyttet 
psykisk (paranormal) del. Han begynder sin te¬ 
ori med at antage, at en »mægtig kraft« (nemlig 
UFO-fænomenet) i fertiden har påvirket og 
endnu stadig er i færd med at påvirke menne¬ 
skeracen. Problemet er nu at finde ud af, om 
denne »kraft« opstår af den menneskelige hjer¬ 
ne, eller om der er tale om en fremmed, over¬ 
menneskelig (ikke-menneskelig) indblanding. 

Efter denne indledning retter han tankerne 
mod fem påstande, der danner skelettet i hans 
teori: 

1: UF O’er er ikke objekter, og de »flyver« ikke; 
de kan dematerialiseres, og de kan bryde de 
af os kendte naturlove. 

2: UFO’er er blevet rapporteret gennem hele 
historien, fortolkes blot anderledes i enhver 
historisk periode (således var det i middelal¬ 
deren troldsmandsapparater, i det 19. år¬ 
hundrede var det videnskabelige geniers 
produkter, og nu, i det 20. århundrede, er 
det »ujordiske rumskibe«). 

3: Det behøver ikke nødvendigvis at være ujor¬ 
diske rumskibe; det kan også være tids- 
rejsende (»chrononauter«, iflg. Steinhåuser). 
4: Nøglen til forståelsen af fænomenet ligger 
ikke i undersøgelsen af selve fænomenet (U- 
FO’et), men i undersøgelsen af de psykiske 
virkninger og på længere sigt de forandrin¬ 
ger, som det fremkalder i samfundet, eller 
rettere i vort billede af virkeligheden (den 
kosmiske virkelighed), hvilke forandringer 
efter Vallées mening forårsages af fænome¬ 
net. 

Han peger på den kendsgerning, at efter en 
UFO-observation - og navnlig efter en nærob¬ 
servation - er observatørens tilværelse ofte ble¬ 
vet fuldstændig forandret. 

5: Kontakten mellem UFO’et og mennesket bli¬ 
ver bestemt og ledet af UFO’et. Karakteri¬ 
stisk for »mødet« er den meta-logik (rettere 
end »absurditet«), som UFO-væsenerne 
fremviser. Derved bliver fortællingen forka¬ 
stet af samfundet; men de ved mødet frem¬ 
viste symboler bliver bragt ind i underbe¬ 
vidsthedens dybeste lag. (Hvordan? Det føl¬ 
ger senere). Derfor konkluderer Vallée da 


også, at disse kontakters virkning på men¬ 
neskets underbevidste impulser sikkert er 
enorm på længere sigt. I .et særligt kapitel 
kommer Vallée senere tilbage på dette »mø¬ 
de«. 

Videnskabens og øvrighedens officielle hold¬ 
ning er indirekte og ubevidst medvirkende ved 
»UFO-fænomenets opgave« (se ovenfor). Val¬ 
lée anbringer denne i tre kategorier (og benæv¬ 
ner den »The Triple Coverup«), nemlig: 
a: Øvrigheden antager gang på gang, at vi kan 
sove roligt, »for vi undersøger alt, og der er 
intet på færde«; 

b: Observationsmyndighedernes »forklarin¬ 
ger«, som i virkeligheden slet ikke forklarer 
disse observationer, men netop giver skep¬ 
tikerne lejlighed til at stemple det hele som 
»vrøvl«; 

c: Og for det tredje, men ikke mindst, selve for¬ 
tielsesmekanismen, der er indbygget i UFO- 
fænomenet. 

Observatører, således fortsætter Vallée, mel¬ 
der stadig ofte, at »noget« sagde dem, at de ik¬ 
ke måtte afgive rapport; eller, hvad der også 
hænder, observatørerne skal nok vare sig for at 
gøre det, på grund af observationens utrovær¬ 
dighed. 

Og dermed kom Vallée til et vigtigt hermed 
forbundet punkt: UFO-fænomenet fornægter 
sig selv! Det efterlader ganske vist spor; men 
disse er om muligt endnu mere vildledende end 
UFO-fænomenet selv. Vi kan konkludere ud 
fra, hvad Vallée siger, at mødets »hvordan« el¬ 
ler »hvad« i sig selv ikke er vigtigt, men fremfor 
alt at mødet faktisk finder sted. Det er blandt 
andet derfor, at også »besætningens« ytringer 
er »meta-logiske« (absurde). 

Men, spørger man, hvordan finder denne 
psykiske, ubevidste påvirkning da sted? Vallée 
kommer nærmere ind på det i et særligt kapitel, 
som han kalder »Mødet«, »Konfrontationen«. 

Inden han går i gang dermed, opstiller han 
først (analogt med den måde, Hynek gjorde det 
med sit BS-diagram) et skema med syv katego¬ 
rier af observationer, tiltagende i besynderlig¬ 
hed og aftagende i rapporteringstilbøjelighed 
hos observatørerne (jo mere besynderlig en 
observation, des mindre rapporteringstilbøje¬ 
lighed hos observatørerne). 

Men - endnu en gang - hvordan bliver denne 
ubevidste psykiske påvirkning tilvejebragt? 
Ifølge Vallée muligvis ved at skabe forvirring 
hos observatørerne. Fra psykologien ved vi jo, 

at mennesket er påvirkelig i højere grad, når 
det bliver bragt i forvirring (Vallée nævner her 
et fornøjeligt eksempel fra hverdagslivet). I for¬ 
virringsperioden kan UFO’et påvirke underbe¬ 
vidstheden ved hjælp af (telepatiske) budska¬ 
ber, f. eks. ved at bringe allehånde symboler, i 
lighed med Jungs archetyper, der påvirker 
menneskets adfærd osv. I øvrigt antager Vallée 
tydeligt, at UFO’erne ikke er et fænomen, der 
udelukkende opstår af menneskets hjerne. 
Men derom mere senere. 

Den omtalte forvirring kan frembringes ved: 
a: UFO’ets pludselige tilsynekomst (en egenskab 
hos fænomenet), og b: De meta-logiske samta¬ 
ler, som skulle finde sted under »møderne« 
med UFO-nauterne. 

Har vi at gøre, spørger Vallée, med en tekno¬ 
logi, der systematisk bringer menneskene i for¬ 
virring? 

Den tilvejebragte ændring i menneskets syn 
på virkeligheden (resultatet af »UFO- 
fænomenets« forvirringsteknik) kan længe 
forblive upåagtet på grund af hele fænomenets 
absurde (rettere: »meta-logiske«) forekomst; 
altså, ingen der tager det alvorligt. Men - anta¬ 
ger Vallée - udøver UFO-fænomenet så alene 
sin forvirrende virkning på vor kultur og på vor 
generation? 

Under henvisning til historiske eksempler, 
delvis beskrevet i sin bog, PASSPORT TO MA- 
GONIA, påviser han, at der altid har været 
UFO’er, og han gør det ved hjælp af sammen¬ 
ligning af myterne fra før med vore dages UFO- 
fænomen. Blot blev det tidligere fortolket an¬ 
derledes. Også Fatima-underet behandles ud¬ 
førligt. 

På side 188 antager Vallée, at der er overens¬ 
stemmelse mellem paranormale (ESP)- 
fænomener og UFO-fænomenet; uden at rede¬ 
gøre nærmere for det her anfører vi her videre, 
at Vallée af samme årsag kommer til den føl¬ 
gende teori: UFO’er kan ikke forklares af psyki¬ 
ateren. Er altså ikke et fænomen, der udeluk¬ 
kende er opstået i menneskets hjerne. Det er 
desuden mere end Jungs archetyper; det er et 
kontrolsystem. Et kontrolsystem for den men¬ 
neskelige bevidsthed. Det kan sammenlignes 
med en termostat i værelset. 

Dette kontrolsystem lærer menneskeheden 
noget. Og her tænker Vallée på UFO- 
observationernes bølgemønster (»flaps«); om 
en indlæringsproces ved vi fra indlæringspsy¬ 
kologien (Vallée nævner Skinner med sine kon- 


ditioneringsprøver), at hvis man vil lære noget, 
må det gentages og må være afvekslende og 
uforudsigeligt. Dette er netop, hvad UFO- 
fænomenet indebærer. Lærer UFO-bølgerne 
os noget? Det, siger Vallée, kan vi kun påvise 
ved ikke kun at studere selve UFO’erne (de er 
jo kun midlerne til at tilvejebringe det forandre¬ 
de syn på virkeligheden); men ved at prøve på 
at opspore og at undersøge selve disse foran¬ 
dringer i synet på virkeligheden. Efter Vallées 
mening er forandringen i dette tilfælde denne, 
at menneskeheden i de sidste årtier forholder 
sig meget mere åben overfor muligheden af liv 
uden for Jorden. Formålet er nået, når menne¬ 
skeheden har accepteret dette. 

Vallée ved godt, at hans teori ikke forklarer 
alt. Den forklarer f. eks. ikke årsagen til, at 
UFO-fænomenet manifesterer sig (hvad er 
oprindelsen?); men han ved, at UFO- 
fænomenet besidder en fysisk komponent (det 
anser han for at være bevist efterhånden) og en 
psykisk komponent.Det sidste har så en defini¬ 
tion nødig. 

Som konklusion kommer Vallée på side 205 
da også til, at det ikke nødvendigvis behøver at 
være sådan, at UFO’er er ujordiske rumskibe, 
sådan som vi mener; men når blot tilstrækkeligt 
mange mennesker tror det, bliver det på en vis 
måde sandt (for mange mennesker), og så er 
kontrolsystemets formål nået. I det øjeblik, si¬ 
ger Vallée. altså når formålet uigendriveligt er 
nået, kan UFO-fænomenet godt engang for¬ 
svinde eller vende tilbage i en anden form, eller 
at rumskibene lander, altså det viser sig, at den 
fysiske komponent virkelig var et rumskib, så¬ 
dan som vi selv så det, men da udtrykkeligt in- 
desluttende det paranormale aspekt, som for 
Vallée synes at udgøre UFO-fænomenets ho¬ 
vedtema. 

Den teori, som Vallée bringer her, er interes¬ 
sant, men på forskellige punkter ikke særligt 
overbevisende 

Tijdschrift voor UFOIogie, maj/juni 1976. 

/H. Ervig 


Støt den seriøse 
UFO-forskning 

- skaf abonnenter 
på UFO-NYT 

Astronomerne 

jagter 

danskerens komet 

I disse dage retter observatorier over hele ver¬ 
den deres teleskoper mod komet West, opda¬ 
get af den danske astronom Richard West, der 
arbejder på ESO’s laboratorium i Genéve. 

Kometen blev opfanget på et fotografi, taget 
fra ESO’s observatorium på bjerget La Sillar i 
Chile i august sidste år. Men der var West, der i 
november opdagede kometen på billedet. 

Kometen kan også ses herhjemme indtil på 
søndag. Læsere har allerede fortalt Berlingske, 
at de har observeret den kort før daggry på den 
sydlige himmel i Solens retning. 

Komet West, der nu er tættest ved Solen - i 
en afstand af 30 millioner kilometer fra den - vil 
give forskerne den første mulighed for komet¬ 
undersøgelser siden opdagelsen af komet 
Kohoutek. 

Denne komet var i 1973 en stor skuffelse, for¬ 
di den ikke blev så lysstærk som håbet. Allige¬ 
vel gav den astronomerne mere viden om ko¬ 
meter end nogen tidligere komet. 

De foreløbige rapporter beretter, at komet 
West har en hale, hvis længde er to til fire gan¬ 
ge Månens diameter. Det er usædvanlig kort 
for så lysstærk en komet, men den kan godt vi¬ 
se sig at være længere. 



Her er det fotografi, hvorpå Richard West op¬ 
dagede den ny komet. 


Kometen dukker op ved 5-tiden om morge¬ 
nen og vil kunne ses nogenlunde midtvejs mel¬ 
lem Venus og stjernen Markab. Hver morgen 
kan den observeres ti minutter tidligere, og fra 
næste uge vil den formentlig kun kunne ses 
med optiske instrumenter. 

Den amerikanske rumforskningsorganisati¬ 
on NASA har sat et stort forskningsprogram i 
gang, og lederen dr. John C. Brandt siger til 
Berlingske: 

»Kometer givqr os mulighed for at få viden 
om universets opståen, fordi de består af det 
materiale, vort solsystem blev dannet af.« 

(Berl. Tid. 4.3.1976) 


Satellit skal søge efter signaler 
fra andre stjerner 


En NASA satellit undersøger i øje¬ 
blikket tre sol-lignende stjerner i vor 
nærhed for signaler, der kunne tyde 
på at andre civilisationer forsøger at 
kontakte os ved hjælp af laserstråler 
på ultraviolette bølgelængder. 

Satellitten er Copernicus, Goddard Space 
Flight Center’s Orbiting Astronomical Observa- 
tory, hvis teleskop scanner stjernerne epsilon 


Eridani, tau Ceti og epsilon Indi - alle ca. 11 lys¬ 
år fra Jorden. (1 lysår = den afstand lyset tilba¬ 
gelægger i løbet af ét år ca. 9,4 billioner km el¬ 
ler 9.400.000.000.000 km). 

Lederen af jordens første intragalaktiske la¬ 
serkommunikationseksperiment er Herbert F. 
Wischnia. Wischnia er gæste-forsker ved 
Copernicus-projektet, hvor forskere, foruden 
de faste videnskabsmænd ved projektet, invite¬ 
res til at foreslå og medvirke ved eksperimen¬ 
ter, hvor satellittens instrumenter anvendes. 

Wischnia scannede den første stjerne, epsi¬ 
lon Eridani, i november 1974, og oplysningerne 
fra Copernicus, der sendtes tilbage til Jorden 
fra satellitten, analyseres nu. Teleskopet var 
rettet mod stjernen under hele 14 jordom¬ 
kredsninger og spektometeret scannede det 
ultraviolette spektrum på udkig efter mulige 
laser-signaler rettet mod Jorden. 

Medens oplysningerne fra epsilon Eridani 
bliver undersøgt udkastes planer for scanning 
af tau Ceti og epsilon Indi i løbet af den kom¬ 
mende sommer og vinter. Disse laser¬ 
observationer kan kun foretages fra et rumob¬ 
servatorium, da Jordens atmosfære forhindrer 
den ultraviolette stråling fra rummet i at nå jord¬ 
overfladen. 

Stumper og brudstykker af beviser fra astro¬ 
nomi, fysik og biologi peger på, at liv ikke er et 
engangs-tilfælde i universet, men at liv kan op¬ 
stå spontant under passende betingelser og 
udvikle sig til sammensatte organismer, forud¬ 
sat at der er rigelig med tid til disposition. Som 
følge heraf eksisterer den mulighed, at Jorden 
bliver bestrålet fra rummet med signaler fra in¬ 
telligente civilisationer på andre jordlignende 
planeter, der bevæger sig omkring andre sole. 

Denne sandsynlighed har opmuntret adskilli¬ 
ge amerikanske og russiske radioastronomi- 
hold til at søge efter mulige stjerner, der kunne 
udsende radiosignaler, men indtil nu har efter¬ 
søgningen ikke givet nogle positive resultater. 
De tekniske vanskeligheder ligger bl. a. i at fin¬ 
de ud af hvor man skal søge og på hvilke frek¬ 
venser. Ultraviolet-laser forsøgene undgår dis¬ 
se vanskeligheder ifølge Wischnia. Han siger: 

»Lasere i vacuum i den ultraviolette del af det 
optiske spektrum repræsenterer en effektiv og 
logisk elektromagnetisk strålingskilde, der 
kunne anvendes af en extraterrestisk civilisati¬ 
on som middel til at underrette os om deres ek¬ 
sistens. Ultraviolette laserstråler er i besiddelse 
af høj energi kombineret med en høj effektivi¬ 
tet. Endelig udstråler stjerner med temperatu¬ 
rer nær den vor egen sol har meget lidt energi i 
det vacuum ultraviolette, dvs. at evt. modtagere 
ikke »blændes« af den naturlige stjerneudstrå¬ 
ling. Af bl. a. disse grunde må den ultraviolette 
laser være et godt valg for intragalaktiske sig¬ 
naler.« 

Forventer Wischina nu at opdage signaler fra 
en af stjernerne? Idet han understreger, at ob¬ 
servationerne kun udgør en lille del af Coperni- 
cus’ observationstid, udtaler Wischnia: 


»Skønt det er muligt at forestille sig en suc¬ 
ces med hensyn til at opdage extraterrestiske 
laser signaler allerede ved første forsøg, er det 
dog mere realistisk at planlægge en systema¬ 
tisk laser- og radioeftersøgning over de næste 
100 år.« 

Copernicus har været i bane om Jorden si¬ 
den 1972 i en afstand af ca. 750 km og har ud¬ 
ført præcise astronomiske observationer af et 
antal himmellegemer fra en position uden for 
Jordens tætteste atmosfære. 

Kilde: NASA News 75-130. 

Oversætt.: Fl. Ah ren k i el 


TIL SALG! 

UFO-NYT complet men jan.nr. 1959 - 

1959 til 1976. 

17 årgange meget smukt indbundet i 16 
bind med ryg og hjørner i blåsort skind 
med UFO-NYT og årgang i guldtryk, sæl¬ 
ges kun samlet for kr. 1.200,-. 

Tlf. (09) 15 03 62 (bedst efter kl. 18.00). 


UFO-møder 
på Lolland-Falster 

Som tidligere år afholdes møder for 
alle UFO-interesserede på Lolland-Fal¬ 
ster. 

Vi starter kl. 19.30. 

Møderne finder sted på følgende datoer: 

11. januar, 

21. februar og 

30. marts 1977. 

På møderne vil der blive vist lysbilleder 
og film samt diskuteret de seneste rap¬ 
porter og andre ting af interesse. 

Møderne afholdes hos undertegnede på 
denne adresse: 

Duegdrd, Nakskovvej 5, 

4920 Søllested, tlf. 03 - 94 11 69. 

Ole Henningsen 

»Billed-Bladet« nr. 15, 9-4-1976. 


Alle vore læsere ønskes et godt nytår 

med tak for den store UFO-interesse i 1976. 

CARTER nægter 

- og gjorde det også 
før han blev valgt 

Efter den megen - men kortfattede - avisomtale af den ikke 
ganske ukendte James Earl Carters UFO-observation fik en 
af vore danske venner den idé at skrive til ham for om mu¬ 
ligt at få yderligere oplysninger. På fint brevpapir med: »Carter 
- Walter Mondale - Leaders, for a change«, indløb dette svar, 
dateret d. 13. september 1976: 

KæreM. . . 

Tak for Deres brev for nylig. - Guvernør Carter kører sin kam¬ 
pagne efter et meget hårdt tidsskema og har anmodet mig 
om at besvare Deres brev. - Guvernør Carter har set et UFO. 
Men han har aldrig sagt, at han ville forfølge sagen (pursue 
them) som præsident. - Vi er glade for Deres interesse og 
håber på at kunne nyde Deres fortsatte venskab. 

Med højagtelse 
(sign.) Vicki Sparks 
Special Assistant. 

Allerførst vil vi ønske Carter til lykke med sejren, og så straks 
efter bede ham om bare at foranledige en holdningsændring; 
det kunne da altid hjælpe. Endelig kan vi håbe på, at det lidt 
svævende »pursue them«« skal opfattes helt bogstaveligt, sådan 
at han vil afholde sig fra personlig at gå ud med sommerfugle¬ 
nettet, men dog vil få sat en regulær forskning i gang. Om 
ikke andet, så for at få tilfredsstillet sin egen nysgerrighed! 

lOKj 


Sats og lay-out: Sydfyns Foto- & Maskinsats I/S - Tryk: Lito-Bogtryk 




